title: AIS-järjestelmä

text: Vilkkailla meri- ja satama-alueilla saattaa olla VTS-keskus valvomassa laivaliikennettä. Siellä AIS tarjoaa alusliikennevalvojille lisätietoja liikenteessä olevista laivoista, niiden liikkeistä ja alustyypeistä.


title: AIS-järjestelmä

text: AIS kykenee lähettämään muidenkin kohteiden kuin laivojen sijainteja ja nimiä, sitä voidaan nimittäin käyttää myös merimerkkien paikallistamiseen. Nämä voivat sijaita maissa, kuten majakat, tai vedessä joko kiinteästi pohjaan kiinnitettynä tai ankkuroituna. Yhdysvaltain rannikkovartioston mukaan AIS saattaa korvata nykyisin elektronisena merenkulun turvalaitteena käytettävät RACON-radiomajakat.


title: AIS-järjestelmä

text: Mahdollisuus lähettää merimerkkien sijaintitietoja on myös synnyttänyt käsitteen ”virtuaalinen AIS”, tunnetaan myös ”synteettisenä” tai ”keinotekoisena” AIS:nä. Nämä termit voivat tarkoittaa kahta asiaa. Ensimmäisessä tapauksessa AIS-lähetys kertoo merimerkin sijainnin, mutta itse signaali on peräisin muualla sijaitsevasta lähettimestä. Esimerkiksi, maa-asemalta tuleva lähetys saattaa sisältää kymmenen kelluvan väylämerkin sijaintitiedot, merkkien ollessa liian pieniä, että niissä itsessään voisi olla lähettimiä. Toisessa tapauksessa se voi tarkoittaa AIS-lähetyksiä, jotka ilmaisevat joko fyysisesti olemattoman merimerkin tai näkymättömissä olevan kohteen, kuten vedenalaisen kiven tai hylyn. Vaikka tällaiset virtuaalimerkit näkyisivätkin ainoastaan AIS:llä varustetuissa laivoissa, niiden alhaiset ylläpitokustannukset voivat johtaa niiden käyttöön fyysisten merimerkkien puuttuessa.


title: AIS-järjestelmä

text: Meripelastustilanteissa on toiminnan koordinoimisen kannalta tärkeää tietää hädässä olevan laivan tai henkilön läheisyydessä olevien laivojen sijainti ja navigointistatus (kulussa, ankkurissa jne.). Tässä AIS voi tarjota lisätietoja paikan päällä käytettävissä olevista resursseista, vaikkakin AIS:n kantoalue rajoittuu VHF:n kantavuuteen. AIS-standardissa nähtiin mahdollisuus myös käyttöön meripelastushelikoptereissa, ja laitteissa on tähän tarkoitukseen suunniteltu paikkatietosanoma (AIS-sanoma 9).


title: AIS-järjestelmä

text: St. Lawrencen meriväylä käyttää AIS-binääriviestejä (sanomatyyppi 8) tiedon jakamiseen veden korkeuksista, sulutusjärjestyksestä eli slussijärjestyksestä ja alueen säätiedoista.


title: AIS-järjestelmä

text:
Joulukuussa 2004 IMO:n meriturvallisuuskomitea tuomitsi vapaasti saatavissa olevan AIS-datan vastuuttoman julkaisun seuraavalla lausunnolla:
Satamien ja laivojen turvallisuusohjeita käsittelevässä FAQ-artikkelissaan IMO kuitenkin toteaa, että ainut keino rajoittaa AIS:n aiheuttamia turvallisuusriskejä esimerkiksi merirosvojen vaivaamalla alueella on sulkea itse AIS-lähettimet, sillä pahoissa aikeissa olevat tahot voivat vastaanottaa laivojen paikkatiedot itsekin tavallisella kaupallisella AIS-vastaanottimella.
AIS-lähetinvastaanotin lähettää automaattisesti säännöllisin väliajoin tietoa, kuten paikkatieto, nopeus ja navigointistatus, laitteeseen rakennetun VHF-lähettimen kautta. Tieto on peräisin laivan navigointilaitteista, yleensä satelliittipaikannusvastaanottimesta ja hyrräkompassista. Muu tieto, kuten aluksen nimi ja VHF-kutsumerkki, ohjelmoidaan laitteen asennusvaiheessa, ja myös sitä lähetetään säännöllisesti. Näitä signaaleja vastaanottavat muiden laivojen AIS-laitteet sekä maa-asemat, kuten VTS-keskukset. Vastaanotettu tieto voidaan näyttää näytöllä tai karttaplotterilla, jossa muiden laivojen sijainnit näkyvät samaan tapaan kuin tutkan näytöllä.


title: AIS-järjestelmä

text: AIS-standardissa määritellään kaksi AIS-laitteiden pääluokkaa:Työn alla on muitakin muunnelmia, jotka on tarkoitettu erityisesti maa-asema-, merimerkki- ja meripelastuskäyttöön, mutta nämäkin perustuvat olemassa oleviin standardeihin ja toimivat yhdessä niiden kanssa.


title: AIS-järjestelmä

text: Jokainen AIS-lähetinvastaanotin koostuu yhdestä VHF-lähettimestä, kahdesta VHF TDMA-vastaanottimesta ja yhdestä VHF-DSC-digitaaliselektiivikutsulaitteesta, ja on yhteydessä laivan sisäiseen näyttö- ja sensorijärjestelmään merenkulun tavanomaisten elektronisten tiedonsiirtojärjestelmien (kuten NMEA 0183 eli IEC 61162) kautta. Ajoitus on ensiarvoisen tärkeää A-luokan laitteessa tarkan synkronisoinnin ja aikahahlojen sijoituksen takia. Tämän takia jokaisessa laitteessa on pakollista olla sisäinen satelliittipaikannusvastaanotin (esimerkiksi GPS). Tätä sisäistä vastaanotinta voidaan käyttää myös paikannukseen. Paikkatieto otetaan yleensä kuitenkin ulkoisesta vastaanottimesta kuten GPS:stä, LORAN:ista tai inertiasuunnistusjärjestelmästä, ja sisäistä vastaanotinta käytetään vain varajärjestelmänä. Mahdollinen muu AIS:n lähettämä tieto kerätään elektronisesti aluksen navigointilaitteista merenkulun tavanomaisten tietoyhteyksien kautta. Kaikki AIS:llä varustetut laivat lähettävät yleensä tiedot keulasuunnasta sekä suunnasta ja nopeudesta pohjan suhteen. Lisäksi voidaan lähettää muita tietoja, kuten kääntymisnopeus (rate of turn), kallistuskulma, rullaustiedot (pitch and roll) sekä määräsatama ja arvioitu saapumisaika (ETA).


title: AIS-järjestelmä

text: AIS-laitteen toiminta tapahtuu tavallisesti itsenäisessä ja tauottomassa tilassa riippumatta siitä, onko se avomerellä, rannikolla vai sisämaassa. Lähetykset tapahtuvat kahdella taajuudella, VHF:n meriliikennetaajuuksilla 87B (161,975 MHz) ja 88B (162,025 MHz), ja niissä käytetään 9 600 bit/s GMSK-modulointia 25 tai 12,5 kHz kanavavälillä HDLC-tietoliikenneprotokollan avulla. Vaikka ainoastaan yksi radiokanava on välttämätön, jokainen yksikkö lähettää ja vastaanottaa kahdella radiokanavalla häiriöiden välttämiseksi ja mahdollistaakseen kanavien vaihdon ilman yhteyskatkoja muihin laivoihin. Tämän järjestelmän johdosta yksiköiden välillä on automaattinen kilpavaraus, ja yhteys säilyy eheänä ylikuormitustilanteissakin.


title: AIS-järjestelmä

text: Jotta VHF-lähetykset eri yksiköistä eivät menisi päällekkäin, signaalit aikakanavoidaan SOTDMA-tekniikalla (Self-Organized Time Division Multiple Access). Tämä tekniikka on patentoitu, ja AIS-järjestelmien valmistajat kiistelevät patentin haltijan kanssa tekniikan käytöstä SOLAS-aluksilla. Jotta käytettävissä oleva kaistanleveys käytettäisiin mahdollisimman tehokkaasti, ankkurissa olevien ja hitaasti liikkuvien alusten lähetykset tapahtuvat harvemmin kuin nopeammin liikkuvien ja kääntymässä olevien. Nopeasti kääntyvien alusten tietojen päivitysnopeus on sama kuin perinteisessä merenkulkututkassa. Aikareferenssi saadaan navigointijärjestelmästä.


title: AIS-järjestelmä

text: Jokainen yksikkö määrittelee oman lähetysajankohtansa (hahlon), mikä perustuu tietoyhteysliikennehistoriaan ja tietoon muiden yksiköiden tulevista toimista. Yhden AIS-yksikön paikkatietoilmoitus mahtuu yhteen 2 250 aikahahlosta, jotka luodaan 60 sekunnin välein kullakin taajuudella. AIS-yksiköt synkronisoivat jatkuvasti toimintaansa keskenään välttääkseen hahlolähetysten päällekkäisyyksiä. AIS-yksikkö valitsee satunnaisen hahlon määrätyltä ajanjaksolta, ja merkitsee siihen satunnaisen taukoarvon (timeout-parametri) 0:n ja 8:n lähetysjakson väliltä. Kun yksikkö muuttaa hahlovalintaansa, se ilmoittaa sekä uuden sijainnin että taukoarvon tälle sijainnille. Tällä tavoin alukset saavat aina tietoa uusista yksiköistä, mukaan lukien yhtäkkiä muiden alusten kuuluvuusalueelle tulleet yksiköt.


title: AIS-järjestelmä

text: IMO:n suorituskykystandardin mukaan laivan ilmoituksilta vaadittu minimikapasiteetti on 2 000 aikahahloa minuutissa, vaikkakin järjestelmässä on mahdollisuus 4 500 aikahahloon minuutissa. SODTMA-lähetysmuodossa järjestelmä voi olla 400–500-prosenttisesti ylikuormitettu hahlojen jakamisesta ja tuottaa silti lähes sataprosenttisen suoritustehon korkeintaan 8–10 meripeninkulman etäisyydellä olevien alusten välisessä lähetystilassa (ship to ship mode). Järjestelmän ylikuormituksen tapahtuessa ainoastaan kauimmaiset kohteet putoavat pois antaen etusijan lähemmille kohteille, jotka ovat tärkeämpiä vahtipäällikölle. Käytännössä järjestelmän kapasiteetti on lähes rajaton, ja se pystyy palvelemaan suurta määrää laivoja samanaikaisesti.


title: AIS-järjestelmä

text: Järjestelmän kantama on samankaltainen kuin muissa VHF-laitteissa ja riippuu oleellisesti antennin sähköisestä pituudesta ja korkeudesta, mutta on hieman parempi, koska siinä käytetään analogisen VHF:n sijaan digitaalista. Suuremmasta aallonpituudesta johtuen aallot etenevät tutka-aaltoja paremmin, joten on mahdollista ”nähdä” käännösten ja saarten taakse, jos maakerrokset eivät ole liian korkeita. Tyypillinen kantama merellä on nimellisesti 20 meripeninkulmaa (37 km). Välitysasemien avulla sekä laiva- että VTS-yksiköiden peittoaluetta pystytään parantamaan huomattavasti.


title: AIS-järjestelmä

text: Järjestelmä on takaperin yhteensopiva digitaaliselektiivikutsulaitteiden kanssa, joten GMDSS-maa-asemat pystyvät edullisesti avaamaan AIS-kanavia ja tunnistamaan ja seuraamaan AIS:llä varustettuja aluksia. Järjestelmän on tarkoitus korvata täysin olemassa olevat DSC-pohjaiset lähetinvastaanotinyksiköt.


title: AIS-järjestelmä

text: AIS-verkon maa-asemia rakennetaan nykyisin ympäri maailmaa. Yksi suurimmista toiminnassa olevista reaaliaikaisista täyden yhteyskapasiteetin järjestelmistä on Kiinassa. Tämä järjestelmä rakennettiin vuosina 2003–2007, ja sen toimitti Saab Transponder Tech.Koko rantaviivan peittävät noin 250 maa-asemaa, joiden hot-standby-järjestelmä sisältää 70 tietokonepalvelinta kolmella pääalueella. Sadat maissa olevat käyttäjät, mukaan lukien 25 VTS-keskusta, ovat yhteydessä verkkoon ja pystyvät paitsi näkemään merikuvan myös kommunikoimaan laivan kanssa SRM-sanomilla (Safety Related Messages). Kaikki tieto on reaaliaikaista. Se on myös suunniteltu SOA-arkkitehtuurin mukaan, yhteys on socket-pohjainen ja järjestelmä käyttää standardoitua IEC AIS -protokollaa yhteyksissä VTS:n käyttäjiin. Maa-asemilla on hot-standby-yksiköt (IEC 62320-1), ja verkosto on kolmannen sukupolven verkostoratkaisu.


title: AIS-järjestelmä

text: Vuoden 2007 alussa AIS-maa-asemille hyväksyttiin uusi maailmanlaajuinen standardi IEC 62320-1. Vanha IALA:n suositus ja uusi IEC 62320-1 -standardi ovat joissakin toiminnoissa yhteensopimattomia, ja tästä syystä verkostoratkaisuja täytyy päivittää. Tämä ei vaikuta käyttäjiin, mutta järjestelmän rakentajien täytyy päivittää ohjelmistoa tähän sopivaksi. AIS-maa-asemia koskevaa standardia on odotettu pitkään. Tällä hetkellä on olemassa useita A-luokan laitteilla varustettuja ad hoc -verkkoja. Maa-asemat pystyvät kontrolloimaan AIS-sanomaliikennettä alueella, mikä tulee toivottavasti vähentämään pakettien törmäyksiä.


title: AIS-järjestelmä

text: AIS-lähetinvastaanotin lähettää seuraavat tiedot aluksen nopeudesta riippuen 2–10 sekunnin välein aluksen ollessa kulussa, ja kolmen minuutin välein aluksen ollessa ankkuroituna. Lisäksi kuuden minuutin välein lähetetään seuraavat tiedot:


title: Veikko Ihalainen

text: Veikko Ilmari Ihalainen (3. toukokuuta 1892 Pälkjärvi – 25. joulukuuta 1939 Pori) oli suomalainen jääkärieverstiluutnantti. Hänen vanhempansa olivat kirkkoherra Juho Heikki Ihalainen ja Iida Sofia Hakulinen. Hänet vihittiin avioliittoon vuonna 1936—37 Ester Helga Inkeri Kukkosen o.s. Kosonen kanssa. Hänen vaimonsa kuoli jo seuraavana vuonna.


title: Veikko Ihalainen

text: Ihalainen kävi seitsemän luokkaa Joensuun klassillista lyseota, kirjoitti ylioppilaaksi Kokkolan suomalaisesta yhteiskoulusta vuonna 1910 ja liittyi Karjalaiseen osakuntaan. Hän jatkoi opintojaan Helsingin yliopiston lainopillisessa tiedekunnassa vuosina 1911–1914 ja keväällä 1916. Sotilashallinnollisten kurssien ensimmäisen jakson Ihalainen suoritti vuosina 1926–1927 ja toisen jakson vuosina 1927–1928.


title: Veikko Ihalainen

text: Ihalainen liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 7. maaliskuuta 1915. Ihalainen sijoitettiin joukon 2. komppaniaan, mutta vapautettiin leiriltä 16. huhtikuuta 1916 sairauden takia. Hän palasi Suomeen 30. elokuuta 1915 ja jatkoi Helsingin yliopistossa kesken jääneitä opintojaan.


title: Veikko Ihalainen

text: Ennen varsinaisen sisällissodan syttymistä Ihalainen toimi kouluttajana Polvijärven suojeluskunnassa lokakuussa 1917. Sisällissodan syttyessä hän liittyi Joensuuhun kokoontuneisiin suojeluskuntajoukkoihin ja hänet komennettiin helmikuun alussa vuonna 1918 Polvijärven harjoitusleirin koulutuspäälliköksi. 3. maaliskuuta 1918 Ihalainen komennettiin Ahvolan rintamalle kouluttamansa joukon kanssa. Siellä hän toimi aluksi komppanianpäällikkönä, kunnes hänet määrättiin 15. maaliskuuta 1918 joukkueenjohtajaksi Karjalan armeijakunnan 2. rykmentin 10. pataljoonan 2. komppaniaan. Ihalainen otti osaa sisällissodan taisteluihin Ahvolassa ja Naulasaaressa.


title: Veikko Ihalainen

text: Ihalainen palveli sisällissodan jälkeenkin edellä mainitussa pataljoonassa, joka liitettiin toukokuussa 1918 vasta perustettuun Karjalan kaartin rykmenttiin. Hänet siirrettiin 1. heinäkuuta 1918 Jääkärirykmentti n:o 2:een, minkä nimi muutettiin myöhemmin Porin jalkaväkirykmentti n:o 2. Hän siirtyi 16. huhtikuuta 1919 edellä mainitun joukko-osaston 1. pataljoonan mukana Keski-Suomen rykmenttiin, missä hänet määrättiin 25. toukokuuta 1919 rykmentin adjutantiksi ja 1. marraskuuta 1921 alkaen 4. komppanian nuoremmaksi upseeriksi ja edelleen 26. huhtikuuta 1922 alkaen 4. komppanian päälliköksi. Rykmentin talouspäälliköksi Ihalainen nimitettiin 30. syyskuuta 1924, josta hänet siirrettiin 21. maaliskuuta 1931 Muonavarikko 2:n päälliköksi ja 1. heinäkuuta 1934 alkaen Armeijakunnan esikunnan huolto-osaston päälliköksi. Ihalainen hoiti 2. Divisioonan intendentin tehtäviä 29. joulukuuta 1928 ja 1. joulukuuta 1930 välisen ajan.


title: Veikko Ihalainen

text: Ihalainen toimi talvisodassa 2. Armeijakunnan intendenttinä Kannaksen rintamalla, josta hänet komennettiin ylemmän johdon huoltoon Poriin. Hän menehtyi siellä joulupäivänä 1939. Hänet haudattiin Viipuriin.


title: Veikko Ihalainen

text: Ihalainen toimi Valtioneuvoston asettaman valtion ja Viipurin kaupungin välisiä alueluovutuksia käsitelleen komitean jäsenenä vuonna 1929.


title: Manna (muusikko)

text:
Mariam ”Manna” Jäntti (s. 1977 Pariisi, Ranska) on suomalais-algerialainen laulaja, säveltäjä, sanoittaja ja näyttelijä. Hän on julkaissut neljä soololevyä sekä toiminut solistina Kerkko Koskinen Kollektiivissa. Lisäksi Manna on näytellyt teatterissa, elokuvissa ja televisiosarjoissa. Hänellä on 13 vuotta vanhempi kitaristi-veli Harri Jäntti, joka tunnetaan taiteilijanimellä Rane Raitsikka. Mannan esikoisalbumi "Sister" julkaistiin Suomessa toukokuussa 2007 ja se sijoittui Suomen albumilistalle. Hänen toinen studioalbuminsa, "Songs of Hope and Desire", ilmestyi vuonna 2009. Kolmas albumi, Alain Johannesin tuottama "Shackles", julkaistiin Suomessa 14. syyskuuta 2011. Albumi nousi julkaisupäivänään Suomen virallisen listan numerolle 14. Sen paras sijoitus Suomen albumilistalla oli 14.
. Manna julkaisi albumin "Blackbird" lokakuussa 2014. Vuonna 2018 Manna julkaisi ensimmäiset suomenkieliset julkaisunsa sooloartistina. Singlet Äiti ja Kai sekin jotain rakkautta on julkaistiin tammikuussa ja toukokuussa 2018.


title: Manna (muusikko)

text: Manna on helsinkiläinen muusikko ja laulaja-lauluntekijä, jonka äiti on suomalainen ja isä algerialainen. Manna on harrastanut ja opiskellut laulamista lapsesta asti. Hän on käynyt laulu- ja pianotunneilla musiikkiopistossa sekä suorittanut musiikkiopintoja laulu pääaineenaan. Hän on opiskellut myös musiikkiteatteria. Mannan tyylilaji on varioinut popista alternativeen. Hänen musiikkiaan on verrattu muun muassa Cat Powerin, Nicon ja PJ Harveyn musiikkiin. Mannan esikoisalbumi "Sister" julkaistiin Suomessa 9. toukokuuta 2007, ja toinen hyviä arvosteluja saanut ja brittiläisessä mediassakin ("Mojo-magazine, The Sunday Times, Q-magazine") kehuttu albumi "Songs of Hope and Desire" julkaistiin 30. syyskuuta 2009. Uusin albumi "Shackles" julkaistiin vuonna 2011. Se äänitettiin Los Angelesissa tuottajanaan Alain Johannes. Albumi sisältää muun muassa dueton Mark Laneganin kanssa.


title: Manna (muusikko)

text: Manna julkaisi albumin "Blackbird" lokakuussa 2014. Se oli arvostelumenestys ja valittiin viikon levyksi monissa medioissa, kuten Radio Helsinki, YleX ja Helsingin Sanomat.


title: Manna (muusikko)

text: Manna on ollut naimisissa HIM-yhtyeen kitaristin Mikko Lindströmin kanssa ja heillä on yksi yhteinen lapsi.


title: Manna (muusikko)

text: Manna julkaisi vuonna 2018 ensimmäisen suomenkielisen singlen "Äiti".


title: Manna (muusikko)

text:
Manna laulaa myös Kerkko Koskinen Kollektiivissa.
≈"I Gave in" (2007)


title: Manna (muusikko)

text: Manna on ollut mukana esimerkiksi seuraavilla musiikkivideoilla:


title: Alexander Os

text: Alexander Os (s. 21. tammikuuta 1980 Fauske) on entinen norjalainen ampumahiihtäjä, joka kilpaili maailmancup-tasolla kaudesta 2003–2004 vuoteen 2016 asti.


title: Alexander Os

text: Os debytoi aikuisten arvokilpailuissa Östersundin MM-kilpailuissa 2008 sijoittuen normaalimatkalla 41:nneksi. Sekaviestissä hän hiihti kolmannen osuuden Norjan kahdeksanneksi sijoittuneessa joukkueessa. Pyeongchangin MM-kilpailuissa 2009 hän oli sprintissä neljäs ja nousi takaa-ajokilpailussa pronssille. Hanty-Mansijskin MM-kilpailuissa 2011 hän hiihti toisen osuuden maailmanmestaruuden voittaneessa Norjan viestijoukkueessa.


title: Alexander Os

text: Os saavutti ensimmäisen palkintosijansa maailmancupissa oltuaan toinen Lahden sprinttikilpailussa 3. maaliskuuta 2007. Seuraavalla kaudella hän sijoittui kolmanneksi Pyeongchangin takaa-ajokilpailussa 29. helmikuuta 2008. Kaudella 2008–2009 Os oli toinen Östersundin normaalimatkan kilpailussa sekä toinen ja kolmas Hochfilzenin sprinttikilpailuissa. Kaudella 2009–2010 hän sijoittui kolmanneksi Pokljukan normaalimatkan kilpailussa.


title: Alexander Os

text: Os on tilannut aseensa tukin entiseltä suomalaiselta ampumahiihtäjältä Erkki Antilalta.


title: Aavekaupunki (albumi)

text: Aavekaupunki on 19. Suomessa ilmestynyt Lucky Luke-albumi. Albumin on käsikirjoittanut René Goscinny ja suomentanut Heikki Kaukoranta. Suomeksi albumin on tekstannut Riitta-Kaarina Tikkamäki. Albumi ilmestyi ensimmäisen kerran vuonna 1965 Ranskassa, Suomessa vuonna 1975.


title: Aavekaupunki (albumi)

text: Lucky Luke löytää tien varrelta kaksi tervassa ja höyhenissä uitettua miestä, jotka esittäytyvät liikemiehiksi nimeltään Denver Miles ja Colorado Bill. Miehet on karkotettu kaupungista uhkapelihuijauksien takia, mutta sitä he eivät Lucky Lukelle myönnä. Porukka jatkaa matkaa kolmisin, kunnes saapuvat hylättyyn Gold Hillin aavekaupunkiin. Miehet painuvat nukkumaan, mutta Lucky Luken nukahdettua Miles ja Bill hiipivät ulos ja yrittävät varastaa Lucky Luken hevoset ja tavarat. Aseen laukaus kuitenkin pelästyttää heidät ja herättää Lucky Luken. Ampujaksi paljastuu järkensä menettänyt vanha kullankaivaja, Powell. Hän häätää Lucky Luken sekä Milesin ja Billin pois kaupungista.


title: Aavekaupunki (albumi)

text: Aamuun mennessä he saapuvat Bingo Creekin kylään, jossa saavat kuulla Powellin tarinan, kuinka hänelle huijattiin tyhjä kaivos, ja hän edelleen olettaa sen olevan täynnä kultaa. Miles ja Bill innostuvat tarinasta, ja kehittävät juonen, jolla saisivat Powellin kaivoksen halvalla itselleen ja sitten huijaisivat samalla lailla kaivoksen jollekin toiselle niin kuin Powellille tehtiin. Ainoaksi ongelmaksi muodostuu kaivoksen hankinta. Miehet saavat hankittua uhkapelillä hieman rahaa, mutta Powell ei suostu myymään kaivostaan. Miehet yrittävät myös vierittää erilaisia rikoksia Powellin niskaan, jotta saisivat Bingo Creekin asukkaiden vihan kohdistumaan Powelliin. Lucky Luke on kuitenkin Powellin puolella ja pelastaa tämän moneen otteeseen.


title: Aavekaupunki (albumi)

text: Lopulta Powell kyllästyy kaivokseensa ja ihmisiin, joten päättää myydä kaivoksensa Milesille ja Billille. Miehet tekevät kaupat saluunassa, mutta kauppa lyödään lukkoon vasta parin päivän päästä. Miles panee suunnitelmansa täytäntöön, ja "suolaa" (=lavastaa kultahiekalla kaivoksen rikkaaksi) kaivoksen, sekä kirjoittaa valmiiksi lehteen tulevat artikkelit suuresta kultalöydöstä, jotta saisivat jonkun huijattavan ostamaan kaivoksen. Bill kuitenkin vie artikkelit painoon jo ennen kuin kauppaa on edes lyöty lukkoon. Artikkelien ansiosta aavekaupunkiin ryntää valtava määrä ihmisiä, ja koko kaupunki herää taas eloon. Powell saa myös kuulla uutisesta, joten kauppa peruuntuu ja Powell palaa kaivokseensa.


title: Aavekaupunki (albumi)

text: Myllättyään koko alueen ihmiset ymmärtävät, että alueella ei ole lainkaan kultaa, ja syyttävät siitä Powellia. Lucky Luke nappaa kuitenkin oikeat konnat - Milesin ja Billin - sekä panee nämä tunnustamaan tekonsa. Ihmisten kuultua totuuden uhkaavat he lähteä ja kaupungista uhkaa taas tulla aavekaupunki. Lucky Luke puuttuu kuitenkin asioihin taas, ja saa asukkaat jäämään ja perustamaan suuren maatalouskaupungin ja valmiiksi myllätylle maalle. Miles ja Bill kieritetään tervassa ja höyhenissä ja karkotetaan kaupungista.


title: Naisten ninjasoturi-kisa

text: Naisten ninjasoturi (jap. クノイチ KUNOICHI) on naisille tarkoitettu esterata. Kilpailu eroaa Ninjasoturi-kilpailusta vain siten, että kaikki kilpailijat ovat naisia ja esterata vatii voiman sijasta nopeutta, ketteryyttä ja tasapainoa. Kisaan osallistuu 100 kilpailijaa jotka kisaavat 2 miljoonan jenin palkinnosta.


title: Naisten ninjasoturi-kisa

text: Tähdistöön kuuluvat ne kilpailijat jotka katsojien mielestä todennäköisimmin voittavat kilpailun. Voittajat on lihavoitu.Naisten ninjasoturi-kilpailussa tasapaino, ketteryys ja nopeus ovat valttia. Mikäli kilpailija koskettaa vettä tai aika loppuu hän putoaa kilpailusta.


title: Naisten ninjasoturi-kisa

text: Ensimmäisellä tasolla kaikki 100 kilpailijaa saavat vuorollaan yrittää vaikeahkon esteradan läpäisemistä. Aikaraja on 80-105 sekuntia sen pituudesta riippuen. Jatkoon pääsee yleensä 5-8 kilpailijaa. Vaikeita esteitä on muun muassa Tanssikivet, Karusellisilta ja Tynnyrimäki.


title: Naisten ninjasoturi-kisa

text: Toisella tasolla jäljelle jääneet kilpailijat yrittävät läpäistä melko lyhyen, mutta vaikeamman esteradan, jossa vaaditaan hyvää tasapainoa ja nopeutta. Aikaraja 35-210 sekuntia.


title: Naisten ninjasoturi-kisa

text: Kahdessa ensimmäisessä kisassa oli aikaraja vain kahteen ensimmäiseen esteeseen.


title: Naisten ninjasoturi-kisa

text: Kolmannelle tasolle päässeet yrittävät läpäistä todella hyvän tasapainon vaativan esteradan. Tason vaikein este, "Dominotie" vaatii niin hyvän tasapainon, että se yleensä pudottaa suurimman osan kolmannelle tasolle päässeistä.


title: Naisten ninjasoturi-kisa

text: Viidennessä kisassa aikaraja oli vain viimeiseen esteeseen.


title: Naisten ninjasoturi-kisa

text: Neljännellä tasolla kilpailijan täytyy kiivetä kisapaikan yllä kohoavaan torniin ja painaa summeria ennen kuin aika loppuu. Vain yksi henkilö, Ayako Miyake on läpäissyt neljännen tason ja teki sen kolmasti peräkkäin (Kaksi muuta kilpailijaa teki saman kisassa 8). 1-2. kilpailussa neljättä tasoa ei ollut vaan 3. taso toimi finaalina. Siinä täytyi tasapainotella epävakaata puomia pitkin maaliin. Aikarajaa ei ollut. 4. taso tuli kilpailuun 3. kisassa.


title: Naisten ninjasoturi-kisa

text:
"Ninja Killer" eli NinjaTappaja tarkoittaa estettä joka pudottaa eniten kilpailijoita.
Suurimmat NinjaTappajat ovat Tanssikivet, Heiluripuomit, Tasapainotynnyri ja Dominotie.
"Warrior Wipeout" eli soturiselätystä tarkoittaa henkilöä joka tekee mahtavimman epäonnistumisen.


title: Naisten ninjasoturi-kisa

text: Uudistetussa versiossa kolmas kivi on jousitettu.


title: Naisten ninjasoturi-kisa

text: Kisojen tulokset tasolta kaksi eteenpäin.


title: Naisten ninjasoturi-kisa

text:
Esitetty: Joulukuu 22, 2001
Tärkeä Tieto: Kukaan ei läpäissyt tässä kisassa tasoa 2


title: Naisten ninjasoturi-kisa

text:
Esitetty: Joulukuu 21, 2002
Esitetty: Syyskuu 24, 2003
Esitetty: Joulukuu 25, 2004
Esitetty: Tammikuu 7, 2006
Esitetty: Syyskuu 20, 2006
*Tanaka läpäisi seinäkiipeilyn mutta löi päänsä taivaanpilariin viimeisellä sekuntilla.


title: Naisten ninjasoturi-kisa

text:
Esitetty: Syyskuu 5, 2007
Esitetty: Lokakuu 7, 2009


title: Naisten ninjasoturi-kisa

text: * Tomomi Arimatsu hylättiin koska hän kosketti toisen seinän reunaa.


title: Sister (Mannan albumi)

text: Sister on suomalais-algerialaisen laulajan, Mannan esikoisalbumi. Se julkaistiin Suomessa 9. toukokuuta 2007. Levyä mukana tekemässä ovat olleet mm. Kalle Gustafsson Jerneholm, Joel Melasniemi, Ville Valo, Mikko Lindström ja Kyösti Salokorpi.


title: Sister (Mannan albumi)

text: Albumi nousi Suomen virallisen listan sijalle 33."Sing for You" oli ensimmäinen single albumilta. Sen säveltäsi ja sanoitti Joel Melasniemi. Singlen tuotti Mariam Jäntti ja julkaisi Suomen Musiikki. Toisena singlenä julkaistiin "I Gave In", johon kuvattiin myös musiikkivideo.


title: Ali al-Habsi

text:
Ali Abdullah Harib al-Habsi (, s. 30. syyskuuta 1981 Masqat) on omanilainen jalkapallomaalivahti, joka on vuodesta 2011 lähtien edustanut Englannin mestaruussarjassa pelaavaa Wigan Athleticia.
Al-Habsi pelasi kolme kautta norjalaisessa Lynissä. Hänen Lyn-uransa päättyi liigan kolmanteen sijaan. Sen jälkeen hän siirtyi Englannin Valioliigaan Bolton Wanderersin joukkueeseen, jossa hän pelasi ensimmäisen ottelunsa pääsarjatasolla Wigania vastaan. Kun ykkösvahti Jussi Jääskeläinen loukkasi selkänsä, al-Habsi hyötyi tilaisuudesta ja pelasi ratkaisevia pelejä putoamista vastaan taistelleen Boltonin maalilla.


title: Ali al-Habsi

text: Al-Habsi on pelannut Omanin jalkapallomaajoukkueessa 91 ottelua kesäkuuhun 2014 mennessä.


title: Banzai

text: Banzai voi tarkoittaa ainakin seuraavia asioita:


title: Nikon D40

text: Nikon D40 on Nikonin valmistama digitaalinen järjestelmäkamera. Nikon D40 julkistettiin 16. marraskuuta vuonna 2006. Kameran kenno tuottaa 6,1 megapikselin kuvan. Sen sisäisiin muokkausominaisuuksiin kuuluu muun muassa rajaus, värin vaihtaminen ja punasilmäisyyden korjaus. Kamera tukee SD- sekä SDHC-muistikortteja.


title: Nikon D40

text: Kamerasta on julkaistiin vuonna 2009 uudempi malli, Nikon D40x, jossa on kymmenen megapikselin CCD-kenno.


title: Hollannin Shakkiliitto

text: Hollannin Shakkiliitto (KNSB) hallinnoi Hollannin shakkitoimintaa. Se perustettiin vuonna 1873. Se järjestää jokavuotiset shakin hollanninmestaruuskilpailut.


title: Maija Lasaroff

text: Hanna-Maija Lasaroff (o.s. Kovalainen, s. 23. elokuuta 1981 Vantaa) on suomalainen entinen yleisurheilija. Lasaroff on moninkertainen SM-mitalisti ja edusti Suomea EM-kisoissa 2006. Hän edusti seuratasolla Joensuun Katajaa. Hän lopetti uransa kesäkuussa 2009.


title: Maija Lasaroff

text: Lasaroff voitti 2006 pituushypyn SM-kultaa. Seitsenottelussa hänellä on kaksi hopeaa (2005 ja 2008) ja kaksi pronssia (2003 ja 2007). Sisäratojen SM-mitaleita hänellä on 8; kaksi kultaa ja kaksi hopeaa viisiottelusta, yksi hopea pituushypystä ja kolme hopeaa kuulantyönnöstä.


title: Vesa Palonen

text: Vesa Palonen (31. heinäkuuta 1943 Rauma – 30. toukokuuta 2008) oli keskeinen virkamies teletoiminnan kilpailun avaamisessa Suomessa. Palonen valmistui diplomi-insinööriksi vuonna 1971 teknillisestä korkeakoulusta ja toimi vuoteen 1985 eri tehtävissä posti- ja telelaitoksessa. Vuodesta 1985 lukien hän johti viestintäpolitiikan valmistelua liikenne- ja viestintäministeriössä, kun Suomeen luotiin viestintämarkkinat uudistamalla maan viestintälainsäädäntö ja -hallinto.


title: Vesa Palonen

text: Palonen toimi ministeriön viestintähallinto-osaston (nyk. viestintäpolitiikan osasto) yli-insinöörinä ja apulaisosastopäällikkönä vuoteen 1993 saakka. Tuolloin kokoomusta edustava päätoimittaja Jarmo Virmavirta voitti poliittisesti sitoutumattoman Palosen valtioneuvoston äänestyksessä ylijohtajan virasta. Tasavallan presidentti Mauno Koivisto nimitti kuitenkin Palosen vastoin valtioneuvoston esitystä. Palonen johti viestintäpolitiikan osastoa vuoteen 2002 saakka. Sen jälkeen hän toimi ministeriössä johtajan virassa eläkkeelle jäämiseensä saakka vuonna 2007.


title: Supermassiivinen musta aukko

text: Supermassiivinen musta aukko on musta aukko, jonka massaksi arvioidaan 10–10 kertaa Auringon massa. Useimpien galaksien, mukaan lukien Linnunradan, keskuksissa uskotaan olevan supermassiivinen musta aukko. Verrattuna pienempiin mustiin aukkoihin vuorovesivoimat ovat tapahtumahorisontin läheisyydessä huomattavasti heikompia. Koska Schwarzschildin säde on suhteessa massaan, supermassiivisen mustan aukon tiheys saattaa olla hyvin alhainen.


title: Supermassiivinen musta aukko

text: Supermassiiviset mustat aukot ovat voineet syntyä monella eri tavalla. Yksi mahdollisuus on materian hidas kertyminen tavallisen kokoiseen mustaan aukkoon. Toisen teorian mukaan suurista kaasupilvistä muodostuvat relativistiset tähdet, jotka ovat massaltaan satoja tuhansia kertoja Aurinkoa suurempia, saattaisivat romahtaa suoraan mustaksi aukoksi ilman supernovaräjähdystä. Kolmanneksi vaihtoehdoksi tarjotaan alkuräjähdyksen yhteydessä syntyneitä primordiaalisia mustia aukkoja.


title: Supermassiivinen musta aukko

text: Kaasusuihkut aukon navoilla koostuvat varautuneista hiukkasista. Suihkut synnyttävät voimakkaita gammasädepurkauksia ja saattavat häiritä uusien tähtien muodostumista.


title: Supermassiivinen musta aukko

text: Linnunradalla supermassiivisen mustan aukon uskotaan aiheuttavan Sagittarius A*:n radiolähteen.


title: Supermassiivinen musta aukko

text: Massiivisimman tunnetun mustan aukon, jonka massaksi arvioidaan 18 miljardia kertaa Auringon massa, löytämisestä ilmoitettiin Yhdysvaltain tähtitieteellisen seuran kokouksessa vuonna 2008. Se tunnetaan nimellä OJ 287.


title: Supermassiivinen musta aukko

text: Linnunradan ulkopuolelta on löydetty myös kahden supermassiivisen mustan aukon muodostamia radiolähteitä, jollainen on esimerkiksi 3C 75.


title: Suomi-rock ’89

text: Suomi-rock ’89 on Poko Rekordsin julkaiseman Suomi-rock -kokoelmalevysarjan 12. ja viimeinen osa. Se julkaistiin 26.9.1994. Kokoelma sisältää suomirock-hittejä vuodelta 1989.


title: Viitta ja Tikari (sarjakuvahahmo)

text: Viitta ja Tikari on Marvel-universumin supersankarikaksikko.


title: Viitta ja Tikari (sarjakuvahahmo)

text: Alun perin Viitta oli änkyttävä musta poika nimeltä Tyrone Johnson; hän oli köyhän kodin lapsi ja lopulta karkasi parempaa elämää toivoen New Yorkiin. Siellä hänet sieppasi eräs huumegangsterijoukkio, joka Ellis Islandilla kokeili uusia synteettisiä huumeita sieppaamiinsa nuoriin. Tarkoituksena oli aikaansaada halpoja mutta heti riippuvuuden aiheuttavia huumeita, koska ulkomailta tuonti söi liikaa voittoja.


title: Viitta ja Tikari (sarjakuvahahmo)

text: Aineet eivät toimineet: nuoret kuolivat kuin kärpäset. Tyrone ja alaikäinen valkoinen tyttö Tandy Bowen jäivät henkitoreisina eloon ja onnistuivat pakenemaan.


title: Viitta ja Tikari (sarjakuvahahmo)

text: He menettivät myöhemmin tajuntansa ja herättyään huomasivat saaneensa yliluonnollisia voimia: Tyronesta tuli Viitta, joka pystyi kehittämään pimeyttä; hän sai ylleen yliluonnollisen viitan, jonka sisään hän pystyy sieppaamaan suuren määrän ihmisiä. Hänen niin halutessaan nämä menehtyvät voimiensa loppumiseen ja Viitta imee elinvoiman.


title: Viitta ja Tikari (sarjakuvahahmo)

text: Tandystä tuli Tikari: hän verhoutui valkoiseen kaulaan asti peittävään asuun, jonka kaula-aukko on tikarin muotoinen; lisäksi hänen oikean silmänsä ympärille kehittyi valkea rengas. Hänen voimansa oli valopohjainen: hän pystyi laukomaan valonuolia, jotka osuessaan imivät kohteensa elinvoiman.


title: Viitta ja Tikari (sarjakuvahahmo)

text: Lisäksi Viitta ja Tikari pystyvät yhdessä telesiirtymään paikasta toiseen. Heidän ruumiilliset ja henkiset puutteensa korjautuivat myös: Viitan puheilmaisu muuttui opettajamaisen viimeistellyksi ja hyytävän jäiseksi kun hän puhui uhreilleen. Heidän voimansa ovat vahvasti toisistaan riippuvaisia, joskin suhteessa ei näyttäisi olevan mitään seksuaalista, se on pikemminkin jonkinlainen synteettinen identtinen kaksonen -side.


title: Viitta ja Tikari (sarjakuvahahmo)

text: Heidän ensimmäinen uhrinsa oli keinohuumeen keksijä; Hämähäkkimies todisti tätä tekoa ja kun poliisit löysivät jäykistyneen ruumiin, Hämähäkkimies kuuli yllättäen että sen nimenomaisen miehen tappaminen olisi poliisien mielestä ollut mitalin arvoinen teko.


title: Viitta ja Tikari (sarjakuvahahmo)

text:
Hämähäkkimies etsi kaksikon vaistonsa avulla ja päätyi todistamaan karmivaa yksityistä oikeudenistuntoa Ellis Islandin hylätyssä pääsalissa, jossa Jumalaa leikkineet maahantulovirkailijat aikoinaan tekivät päätöksiä ihmisten elämästä ja kuolemasta näennäisen laillisesti. Nyt tiloissa oli tiukasti köytettynä koko huumeliiga, joka rukoili armoa tuomareiksi itsensä asettaneilta Viitalta ja Tikarilta; nämä vastasivat:
Hämähäkkimies puuttui asiaan ja vaati että huumekauppiaat olisi toimitettava virkavallan käsiin; katkeroitunut kostajakaksikko ei suostunut vaan alkoi kahakka, jonka aikana yksi vapautunut gangsteri tyrmäsi Tikarin takaapäin ja uhkasi tappaa tämän jollei häntä ja muita gangstereita vapauteta. He yrittivät paeta ja yksi ehdotti että tytön tappaminen hidastaisi takaa-ajajia - mutta samassa Hämähäkkimies puuttui asiaan. Gangsterit ryntäsivät lähimmälle ovelle ja suoraan Viitan poimuihin, jossa pimeys alkoi näännyttää heitä; lopulta he havaitsivat valon ja ryntäsivät sitä kohti - mutta se olikin korkealla oleva ikkuna-aukko josta he suistuivat kuolemaansa.


title: Viitta ja Tikari (sarjakuvahahmo)

text: Viitta ja Tikari hyvästelivät jäykähkösti Hämähäkkimiehen ja poistuivat sanoen jatkavansa taistelua.


title: Viitta ja Tikari (sarjakuvahahmo)

text: He putkahtelivat esille silloin tällöin; Salattujen Sotien toisessa vaiheessa Tuonpuoleinen tarjosi heille vapautusta piinaavasta kyvystä ja samalla esitti poistavansa huumeiden väärinkäytön koko maailmasta; kokeilun ja pitkän pohdinnan jälkeen nuoret ilmoittivat että entinen olisi sittenkin parempi ja avaruusolento mitätöi työnsä.


title: Viitta ja Tikari (sarjakuvahahmo)

text: Myöhemmin Tikari palautti elämän Silvermanelle, joka oli lähes zombi.


title: Calouste Gulbenkian

text: Calouste Sarkis Gulbenkian (23. maaliskuuta 1869 Üskudar (nykyään osa Istanbulia), Osmanien valtakunta – 20. heinäkuuta 1955 Lissabon, Portugali) oli armenialainen öljyalan suurliikemies, hyväntekeväisyyden harrastaja ja suurkeräilijä. Kuollessaan hän oli yksi rikkaimmista ihmisistä koko maailmassa, ja hänen taidekokoelmansa oli maailman suurimpia yksityisiä kokoelmia.


title: Calouste Gulbenkian

text: Calouste Gulbenkianin isä oli armenialainen öljykauppias ja hän lähetti poikansa opiskelemaan Lontoon King’s Collegeen öljyalaa. Opintojensa jälkeen Gulbenkian matkusti Venäjälle tutkimaan Bakuun nousussa ollutta öljynporaustoimintaa.


title: Calouste Gulbenkian

text: Vuonna 1902 Gulbenkian sai Ison-Britannian kansalaisuuden ja vuonna 1907 hän oli mukana muodostamassa Royal Dutch/Shell -yhtiötä. Hän piti itsellään viisi prosenttia kehittämiensä yhtiöiden osakkeista, minkä johdosta hänelle annettiin lempinimi ”Herra viisi prosenttia”.


title: Calouste Gulbenkian

text: Vuonna 1912 Gulbenkian oli muodostamassa jälleen uutta yhtiötä, Turkish Petroleum Companya (TPC), joka sai oikeudet tuolloin Osmanien valtakunnan hallitseman Irakin öljyyn. Viiden prosentin omistus teki hänestä yhden maailman rikkaimmista liikemiehistä. Vuonna 1914 puhjennut ensimmäinen maailmansota lopetti yhtiön toiminnan.


title: Calouste Gulbenkian

text: Sodan jälkeen käytiin pitkiä neuvotteluita TPC:n asemasta ja oikeuksista. Asia ratkesi vuonna 1925, jolloin TPC sai oikeuden porata Irakin öljyä. Baba Gurgurin öljykentän löytyminen sai liikeneuvotteluihin jälleen uutta vauhtia. Seurauksena tehtiin sopimus, joka määritteli, kenellä oli oikeus investoida TPC:hen ja viisi prosenttia osakkeista jäi Gulbenkianille. Vuonna 1929 yhtiön nimi muutettiin Iraq Petroleum Companyksi. Tehdyt sopimukset takasivat Gulbenkianille jättimäiset tulot.


title: Calouste Gulbenkian

text: Gulbenkianin kerrotaan kiinnostuneen taiteesta 14-vuotiaana. Aluksi hänen taidekokoelmaansa pidettiin hänen nelikerroksisessa Pariisin-kodissaan. Vuonna 1936 hän lainasi 30 maalausta Britannian kansallisgallerialle ja egyptiläisen patsaansa British Museumille.


title: Calouste Gulbenkian

text: Gulbenkian perusti vuonna 1938 Panamaan yhtiön, jonka tehtävänä oli hallita hänen omistuksiaan öljyteollisuudessa. Kyseinen yhtiö, Partex, toimii yhä, ja sen omistaa Calouste Gulbenkianin säätiö. Vuodet 1930–1932 Gulbenkian toimi puheenjohtajana Armenian General Benevolent Unionissa (AGBU), jonka tehtävänä on säilyttää ja edistää armenialaista kulttuuria ympäri maailmaa ja antaa humanitaarista apua.


title: Calouste Gulbenkian

text: Kun toinen maailmansota puhkesi, Gulbenkian sai diplomaattisen koskemattomuuden. Hän sai Irakin Ranskan-lähettilään aseman ja seurasi Ranskan hallitusta Vichyyn.


title: Calouste Gulbenkian

text: Vuonna 1942 Gulbenkian katsoi viisaammaksi muuttaa puolueettomaan Portugaliin. Siellä hän asettui Lissaboniin ja asui loppuelämänsä vaatimattoman Aviz Hotelin sviitissä. Taide- ja antiikkikokoelma oli tuolloin varastossa.


title: Calouste Gulbenkian

text: Calouste Gulbenkian oli naimisissa Nevarte Essayanin kanssa. Heille syntyi kaksi lasta, poika Nubar Sarkis (1896) ja tytär Rita Sivarte (1900). Calouste Gulbenkian jäi leskeksi 1952.


title: Calouste Gulbenkian

text: Kun Calouste Gulbenkian kuoli, hänen omaisuutensa arvoksi arvioitiin 280–840 miljoonaa Yhdysvaltain dollaria. Osa rahoista meni perillisille, 300 000–400 000 varattiin käytettäväksi armenialaisen Echimiadzinin katedraalin korjaamiseen heti, kun suhteet Neuvostoliittoon olisivat kunnossa. Jäljelle jääneistä varoista perustettiin Calouste Gulbenkianin säätiö.


title: Calouste Gulbenkian

text: Säätiön tehtävinä on tukea hyväntekeväisyyttä, taidetta, opetusta ja tiedettä. Se perusti Lissaboniin Calouste Gulbenkianin museon esittelemään perustajansa antiikki- ja taidekokoelmaa. Taidekokoelmassa on edustettuna Lähi-idän, antiikin ja Euroopan taidetta. Eurooppalaisista mestareista edustettuina ovat muun muassa Lucas Cranach vanhempi, Antoon van Dyck ja Auguste Rodin.


title: Suomi-rock ’81

text: Suomi-rock ’81 on Poko Rekordsin julkaiseman Suomi-rock -kokoelmalevysarjan neljäs osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1981.


title: Citroën Xsara

text: Citroën Xsara on Citroënin vuosina 1997–2006 valmistama alemman keskiluokan henkilöautomalli, joka korvasi Citroën ZX:n. Xsaran seuraajaksi esiteltiin vuonna 2004 Citroën C4, mutta farmarin valmistus jatkui vuoteen 2006 saakka. Malliin perustui myös vuonna 1998 esitelty tila-auto Xsara Picasso.


title: Citroën Xsara

text: Suurimmat parannukset edeltäjään verrattuna kohdistuivat varusteluun ja sisätiloihin. Vaikka akseliväli oli sama kuin ZX:ssä, takaistuintiloja oli suurennettu huomattavasti. Myös tavaratila oli aiempaa tilavampi. Etujousitus perustui tavanomaisiin joustintukiin, mutta takana oli ranskalaisvalmistajien suosimat tilaa säästävät vääntösauvajouset. Xsara edusti ominaisuuksiltaan luokkansa kärkitasoa, ennen kuin seuraavana vuotena esitellyt uudet Astra, Golf ja Focus ottivat merkittävän askeleen kehityksessä.


title: Citroën Xsara

text: Vuoden 1998 Euro NCAP -kolaritestistä Xsara sai tuloksista kolme tähteä viidestä.


title: Citroën Xsara

text: Xsaraa valmistettiin kolmena korimallina. Kolme- ja viisioviset hatchbackit olivat mitoiltaan yhtenevät. Kolmiovinen oli muodoiltaan hyvin coupémainen. Farmarimalli Breakin pituus oli 19 senttimetriä pidempi, ja sen perä oli muotoiltu poikkeuksellisen viistoksi.


title: Citroën Xsara

text: Moottorit olivat tuttuja PSA-konsernin autojen valikoimista. 1,4- (75 hv) ja 1,6-litraiset (90 hv) bensiinimoottorit olivat kahdeksanventtiilisiä. Vain automaattivaihteisena oli valittavana 103-hevosvoimainen 1,8-litrainen. 1,8i 16V (112 hv) sen sijaan oli uudempi versio, jossa oli moniventtiilikansi ja takana levyjarrut. Malliston huipulla oli 2,0 VTS, jossa oli 167 hevosvoimaa. Dieselinä oli aluksi vanha 1980-luvulta peräisin oleva 1,9-litrainen (90 hv), mutta kesällä 1999 tilalle tuli samantehoinen yhteispaineruiskutteinen 2,0 HDi.


title: Citroën Xsara

text: Citroën Xsara oli Suomessa luokkansa ensimmäinen auto, jossa oli kaikissa malleissa vakiona ABS-jarrut. Myös kuljettajan turvatyyny, ohjaustehostin, säädettävä ohjauspyörä, sähköikkunat edessä, kauko-ohjattava keskuslukitus, sisävalon viive ja ajonestolaite kuuluivat 1,4-litraisen perusmalli X:n varusteluun.


title: Citroën Xsara

text: Suuremmilla moottoreilla varustetuissa malleissa perustasona oli SX, jossa oli plyysiverhoilu, korinväriset peilit, lukittava hansikaslokero, monitoimiohjauspyörä, kuljettajan istuimen korkeussäätö ja säilytystaskut etuistuinten selkänojissa.


title: Citroën Xsara

text: Vain 1,8-litraisen sai ylellisempänä Exclusive-mallina. Varusteina oli matkustajan turvatyyny, tuulilasinpyyhkijöiden sadetunnistin, sähköikkunat takana, ristiseläntuen säätö, takaistuimen keskikyynärnoja, öljymäärän mittari, nahkaverhoiltu ohjauspyörä ja radio/kasettisoitin.


title: Citroën Xsara

text: Huippumalli VTS menestyi hyvin GTI-vertailuissa, ja ennen kaikkea se oli kilpailijoitaan edullisempi, joten se myi hyvin myös Suomessa. VTS-mallissa oli Exclusiven lisäksi kevytmetallivanteet, takaspoileri ja öljynlämpömittari. Mallia oli saatavana ainoastaan kolmiovisena.


title: Citroën Xsara

text: Vuosimallin 1999 autoihin lisättiin vakiovarusteiksi poiskytkettävä matkustajan turvatyyny ja sivuturvatyynyt (yht. neljä turvatyynyä). Uutuutena oli erikoismalli Xsara Coco, johon kuului SX:n lisäksi metalliväri ja ylellisempi verhoilu. Coco oli myytävänä mallivuoden 1999 ajan.


title: Citroën Xsara

text: Syksyllä 1999 mallistoon lisättiin rallimenestyksen kunniaksi kolmiovinen VTR 1,6-litraisella moottorilla. Siinä oli korinväriset ulkopeilit ja kylkilistat sekä takaspoileri. Sisällä oli valkopohjainen mittaristo ja alumiininen vaihteenvalitsimen nuppi. Varustelu vastasi muuten SX-tasoa.


title: Citroën Xsara

text: Syksyllä 2000 Xsara koki kasvojenkohotuksen. Etupään muotoilu uusittiin kokonaan, ja sen ilme oli nyt samanlainen kuin Picassolla. Ajovalot olivat kokonaan kirkaslasiset ja valoteholtaan aikaisempia paremmat. Hatchbackien takavaloista tuli kokonaan punaiset ja sumuvalot sijaitsivat nyt ajovalojen yhteydessä. VTR-, VTS- ja Exclusive-mallit saivat korinväriset puskurit, kylkilistat ja ulkopeilit. Pyörät olivat 15-tuumaiset, ja raideleveys kasvoi hieman. Ohjaustehostin muuttui käyntinopeuden mukaan säätyväksi. Korirakennetta vahvistettiin ja turvavarustelua parannettiin. Etuturvatyynyt olivat nyt kaksivaiheisia, ja turvaverhot sai lisävarusteena (yhteensä kuusi turvatyynyä). ABS-jarruihin oli lisätty elektroninen jarruvoiman jako (EBD).


title: Citroën Xsara

text: 1,4-litrainen perusmoottori oli ennallaan. Vanhat 1,6- ja 1,8-litraiset sen sijaan korvasi uusi 1,6 16V, jossa oli tehoa 110 hevosvoimaa. Teholtaan suurempi oli 2,0-litrainen (135 hv). Kolmas uutuus oli 110-hevosvoimainen 2,0 HDi, joka tuli aikaisemman 90-hevosvoimaisen version rinnalle.


title: Citroën Xsara

text: Exclusiven ja VTS:n vakiovarustukseen lisättiin automaatti-ilmastointi ja ajotietokone. Verhoilukankaat olivat uusia. Ilmastointi tuli vakiovarusteeksi vuosimallin 2002 autoihin. Se oli perusmallissa manuaalinen ja muissa automaattinen. Syksystä 2002 lähtien tarjolle tuli myös Xsara X4 -erikoismalli, johon kuului SX:n lisäksi kevytmetallivanteet, radio-CD-soitin ja metalliväri.


title: Citroën Xsara

text: Keväällä 2003 Xsara koki toisen kasvojenkohotuksensa. Etupuskuri vaihtui uuteen, ja sumuvalot siirtyivät siihen. Samalla keulan ilmettä piristettiin uusilla kromikoristeilla. Värivalikoimaan tuli kaksi uutta vaihtoehtoa ja VTR- ja VTS-malleihin myös uusi verhoilu. Kojelaudan väri oli entistä vaaleampi, ja kromikoristeita oli enemmän.


title: Citroën Xsara

text: Xsaran seuraaja Citroën C4 tuli myyntiin vuoden 2004 lopussa. Xsara Break pysyi kuitenkin yhä mallistossa, sillä C4:stä ei ollut suunnitteilla farmaria. Break nimettiin X-Wagoniksi, ja varusteina oli entisen SX:n lisäksi radio/CD-soitin sekä korinväriset puskurit ja kylkilistat. X-Wagonin tuotanto päättyi vuonna 2006.


title: Saittajärvi (Karttula)

text: Saittajärvi on Pohjois-Savossa Karttulan kunnan itäosassa oleva järvi. Sen pinta-ala on noin 792 hehtaaria. Sen suurin syvyys on 14 metriä, rantaviivan pituus noin 63 km ja tilavuus 19 983 000 kuutiometriä. Järvi liittyy Rautalammin reittiin.


title: Call of Duty: World at War

text: Call of Duty: World at War on Treyarchin kehittämä ja Activisionin marraskuussa 2008 julkaisema ensimmäisen persoonan ammuntapeli. "World at Warin" tarina sijoittuu toisen maailmansodan Tyynenmeren ja itärintaman taisteluihin. Pelisarjasta poiketen pelissä voi pelata kampanjaa yhteistyötilassa, joka tukee korkeintaan neljää pelaajaa samaan aikaan.


title: Call of Duty: World at War

text: Peli sisältää laajan yksinpelitilan, jossa jaetulla kuvaruudulla on mahdollista pelata kahden henkilön voimin ja verkon kautta neljän. Pelissä pelataan Tyynenmeren sodassa Yhdysvaltain merijalkaväen sotilaana japanilaisia vastaan ja itärintamalla neuvostoliittolaisilla saksalaisia vastaan.


title: Call of Duty: World at War

text: Moninpeliin on lisätty uudistuksia, kuten panssarivaunu ja kaasukranaatteja. Saadessaan seitsemän tappoa peräkkäin pelaaja voi kutsua koiria vihollisten kimppuun ja asettaa tykistön tuli-iskun, kun tappoja on kertynyt viisi peräkkäin. Kolmella peräkkäisellä tapolla voi kutsua tiedustelulentokoneen, joka paljastaa vihollisten sijainnin.


title: Call of Duty: World at War

text: Kampanjan ja moninpelin lisäksi pelissä on pelimuoto Nazi Zombies, jossa 1–4 pelaajaa taistelee loputtomia zombilaumoja vastaan, kunnes kaikki pelaajat ovat kuolleet. Kierroksien edetessä zombit vahvistuvat ja niiden määrä kasvaa. Pelimuodon alkuperäinen taso on nimeltään Nacht der Untoten, mutta Windowsille ilmaisilla päivityksillä ja konsoleille maksullisilla karttapaketeilla avattavat tasot ovat Verrückt, Shi No Numa ja Der Riese. Pelimuodon yhtenä erikoisuutena on "Raygun" eli lasersädepyssy, joka on kaikista tehokkain ase. Tasossa Der Riese on mahdollisuus kehittää aseisiin muun muassa tulivoimaa ja lipaskokoa Pack-a-Punch-koneen avulla.


title: Call of Duty: World at War

text: Pelimuodon tasoissa käsitellään epäkuolleita natseja, paitsi Shi No Numassa, jossa zombeina ovat japanilaiset sotilaat. Pelimuodon tasoissa Shi No Numa ja Der Riese on myös epäkuolleita koiria/susia ("Hellhounds").


title: Call of Duty: World at War

text: Päähahmona on sotamies Miller, joka herää vangittuna japanilaisten valtaamalla Makinilla. Hän näkee, kuinka japanilainen upseeri kiduttaa ja kuulustelee sotamies Pyleä. Lopulta alikersantti Roebuck pelastaa Millerin kuolemalta ja johtaa joukon veneille, joilla he pakenevat atollilta.


title: Call of Duty: World at War

text: Kaksi vuotta myöhemmin Miller, Roebuck ja kersantti Sullivan ovat mukana Peleliun taistelussa. Tykistön avulla yhdysvaltalaiset etenevät kohti japanilaisten asemia. Japanilainen tappaa Sullivanin katanalla, minkä vuoksi Roebuck ylennetään kersantiksi. Yhdysvaltalaiset kohtaavat väijytyksen suolla ja etenevät tukikohtaan, jossa Miller tappaa japanilaiset bunkkereista ja juoksuhaudoista liekinheittimen avulla. Lopulta yhdysvaltalaiset valtaavat saaren lentokentän ja etenevät syvemmälle sisämaahan.


title: Call of Duty: World at War

text: Itärintaman peliosuus alkaa venäläisen sotamiehen Dimitri Petrenkon nähdessä, kuinka hänen toverinsa teloitetaan Stalingradin taistelun aikana. Petrenko seuraa kersantti Viktor Reznovin ohjeita ja murhaa kenraali Heinrich Amselin tarkkuuskiväärillä. Kolme vuotta myöhemmin Petrenko ja Reznov tapaavat toisensa Seelowin kukkuloiden taistelussa.


title: Call of Duty: World at War

text: Okinawan taistelun aikaan upseeri Locke tuhoaa japanilaisia aluksia ja pelastaa veden varaan joutuneita yhdysvaltalaisia PBY Catalina -lentokoneella. Miller tuhoaa japanilaisten tukikohtia Okinawalla ja osallistuu Shurin linnan taisteluun.


title: Call of Duty: World at War

text:
Berliinin taistelussa Petrenko ja Reznov etenevät kaupungin laitamilta keskustaan ja valtaavat metrotunnelin. Lopullinen taistelu puna-armeijan ja Wehrmachtin välillä käydään valtiopäivätalossa, jonka katolle Petrenko asettaa Neuvostoliiton lipun.
"Call of Duty: World at War" sai yleisesti positiivisen vastaanoton. GameSpot kuvaili pelin saavuttavan suuruutta, mutta jäävän huippuosaamisesta palatessaan toiseen maailmansotaan. IGN totesi "World at Warin" olevan vankka ja varma ammuntapeli tajoten rentoa ja ’hardcore’-menoa.” "Official Xbox Magazine" arvioi pelin olevan enneminkin lisäosa "Call of Duty" -pelisarjaan kuin kokonainen uusi peli.


title: Call of Duty: World at War

text: IGN osoitti suosiota pelin tekijälle Treyarchille sen päätöksestä viedä pelin tapahtumat Tyynellemerelle toisen maailmansodan aikaan. Yhteistyöpelin lisääminen auttoi pelistä tekemään sellaisen mihin ei kyllästyisi ja moninpeliä kuvailtiin sellaiseksi jossa toinen maailmansota todella loistaa. GameSpot kuvaili pelin sisältävän ”hyvin näytellyn dialogin” Sgt. Roebuckin ja Sgt. Reznovin välillä kuten myös hyvän yksinpeli-/yhteistyöpeli kampanjamoodin.


title: Call of Duty: World at War

text: "Call of Duty: World at War – Final Fronts" on Rebellion Developmentsin kehittämä ja Activisionin marraskuussa 2008 julkaisema PlayStation 2 -versio "Call of Duty: World at Warista". Peli poikkeaa "World at Warista" monella tavoin ja sillä on omat episodinsa. Peli sisältää muun muassa Ardennien taistelun ja pelattavina hahmoina ovat myös britit. Pelissä ei esiinny neuvostoliittolaisia. "Final Fronts" on "World at Waria" graafisesti heikompi, eikä pelissä ole Nazi Zombies -pelimuotoa ja verkkopeliä.


title: Platt Adams

text: Platt Adams (23. maaliskuuta 1885 – 27. helmikuuta 1961) oli yhdysvaltalainen yleisurheilija, joka kilpaili vuoden 1908 kesäolympialaisissa sekä vuoden 1912 kesäolympialaisissa.


title: Platt Adams

text: Vuoden 1908 olympialaisissa hän sijoittui sekä kolmiloikkakilpailussa että vauhdittomassa korkeushypyssä viidenneksi. Adams kilpaili myös kiekonheitossa, mutta hänen sijoitustaan ei tiedetä.


title: Platt Adams

text: Vuonna 1912 hän voitti kultaa vauhdittomasta korkeushypystä tuloksella 163 ja hopeaa vauhdittomasta pituushypystä tuloksella 336. Kolmiloikassa hänen sijoituksensa oli viides, ja korkeushypyssä hän sijoittui sijalle 23.


title: Teatteri Tarmo

text: Teatteri Tarmo on Turussa toimiva harrastajateatteri. Vuonna 1902 perustettu Tarmo on Turun vanhin suomenkielinen teatteri. Sen jäsenmäärä on noin 180, joista noin puolet on teatterin henkilökuntaa ja puolet kannatusjäseniä. Tällä hetkellä Teatterin toiminta on tauolla.


title: Teatteri Tarmo

text: Teatteri Tarmo toimi vuonna 1902 valmistuneessa Raunistulan kaupunginosassa sijaitsevassa työväentalossa vuoteen 2015. Teatteri toimi vuoteen 1952 asti Tarmon työväenyhdistyksen alajaostona ja sen toimintaan liittyi vahvasti työväenaate. Vuodesta 1952 lähtien teatteri on toiminut erillään työväenyhdistyksestä eikä ole sitoutunut mihinkään aatteeseen.


title: Teatteri Tarmo

text: Tunnettuja teatterin jäseniä ovat olleet muiden muassa Kirsti Hurme, Rafael Ramstedt, Aarne Leppänen, Eero Roine, Senni Nieminen, Taito Mäkelä ja Sirppa Sivori-Asp.


title: Osastopäällikkö

text: Osastopäällikkö on organisaation toimintayksikön johtajan tehtävänimike, valtion ja kuntien hallinnossa yleensä virka. Ministeriöissä ja keskusvirastoissa osastopäällikkö kuuluu viraston ylimpään johtoon ja toimii suoraan virastopäällikön (kansliapäällikkö, pääjohtaja tai ylijohtaja) alaisena, valtiovarainministerössä ja työ- ja elinkeinoministeriössä kuitenkin alivaltiosihteerin alaisena. Ministeriöissä on tyypillisesti 3-8 osastoa. Useiden ministeriöiden osastopäälliköillä on ylijohtajan arvonimi. Ministeriöiden osastopäälliköt nimittää valtioneuvoston yleisistunto.


title: Masashi Abe

text: Masashi Abe (s. 13. elokuuta 1965) on japanilainen entinen yhdistetyn hiihtäjä. Hän kilpaili 1980-luvun loppupuolella ja 1990-luvun alkupuolella. Hän voitti 3 × 10 kilometrin joukkuekilpailun vuoden 1994 Lillehammerin kisoissa. Abe voitti hiihdon MM-kilpailuissa kaksi kultaista mitalia (1993 ja 1995) sekä pronssia vuodelta 1991, kaikki joukkuekilpailuista.


title: Saksan Shakkiliitto

text: Saksan Shakkiliitto ( "DSB") hallinoi Saksan shakkitapahtumia. DSB on perustettu 18.7.1877. Liitto järjestää vuosittain shakin saksanmestaruuskilpailut. Liitolla oli vuonna 2006 lähes sata tuhatta jäsentä. Merkittävimmät turnaukset jotka Saksan Shakkiliitto on järjestänyt ovat shakkiolympiakisat 1930 (Hampuri), 1936 (München, epäviralliset koska Saksa ei ollut Fiden jäsen sillä hetkellä), 1958 (München), 1970 (Siegen) sekä 2008 (Dresden). DDR:n Shakkiliitto järjesti lisäksi shakkiolympiakisat 1960 (Leipzig). DDR:n Shakkiliitto (DSV) liitettiin Saksan Shakkiliittoon 29.9.1990. Saksan Shakkiliiton nimenä oli Hitlerin Saksassa "Suur-Saksan Shakkiliitto" 1933-45 (saks. "Grossdeutscher Schachbund", GSB).


title: E.T.T.E.

text: E.T.T.E. on Elastisen ja Timo Pieni Huijauksen kesäkuussa 2006 julkaistu yhteismixtape. Mixtapen tuotannosta vastaavat Elastisen lisäksi Timo Pieni Huijaus, Jonny Bro, Marks ja Boy Mike.


title: Ragnar Wahlbeck

text: Frans Ragnar Wahlbeck (31. tammikuuta 1899 Helsinki – 4. heinäkuuta 1944) oli suomalainen jääkärieversti. Hänen vanhempansa olivat sanomalehdentoimittaja Frans Johan Wahlbeck ja Selma Ehrstedt. Hänet vihittiin avioliittoon vuonna 1920 Gunhild Linnea Brännbeckin kanssa.


title: Ragnar Wahlbeck

text: Wahlbeck kävi viisi luokkaa Helsingin ruotsalaista reaalilyseota, mutta keskeytti opintonsa liittyäkseen jääkäriliikkeeseen. Vuonna 1927 hän täydensi opintojaan suorittamalla yksityisesti kahdeksannen luokan. Haminan taistelukoulun hän suoritti vuonna 1918 ja pikakiväärikurssin Lappeenrannassa vuonna 1921. Hyökkäysvaunukurssin Hämeenlinnassa hän suoritti vuonna 1923 ja taktiikan soveltamiskurssin Suojeluskuntain päällystökoulussa vuonna 1926, Taistelukoulun majurikurssin hän suoritti vuonna 1931 ja Sotakorkeakoulun yleisen osaston vuosina 1936–1938.


title: Ragnar Wahlbeck

text: Wahlbeck liittyi Saksassa sotilaskoulutusta antavaan Jääkäripataljoona 27:ään 9. lokakuuta 1915 ja hänet sijoitettiin aluksi pataljoonan 1. komppaniaan, josta hänet siirrettiin 3. komppaniaan 8. marraskuuta 1915 ja edelleen 4. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa sekä Aa-joen talvitaisteluissa. Rintamakomennuksensa jälkeen hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon.


title: Ragnar Wahlbeck

text: Wahlbeck astui Suomen armeijan palvelukseen 11. helmikuuta 1918 varavääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 5. Jääkärirykmentin 15. jääkäripataljoonan konekiväärikomppaniaan, missä joukko-osastossa otti osaa taisteluihin Karjalankannaksella.


title: Ragnar Wahlbeck

text: Sisällissodan jälkeen Wahlbeck komennettiin 8. kesäkuuta 1918 nuoremmaksi upseeriksi Kaartin jääkäripataljoonan 1. komppaniaan. Jääkäriprikaatin aliupseerikoulun johtajana hän toimi 20. helmikuuta – 30. kesäkuuta 1920 välisen ajan. Hänet siirrettiin 9. syyskuuta 1920 päälliköksi Käkisalmen läänin rykmentin II pataljoonan 8. komppaniaan ja edelleen 13. huhtikuuta 1921 II Polkupyöräpataljoonaan. Viipurin rykmentin aliupseerikoulun johtajaksi hänet nimitettiin 10. kesäkuuta 1921, josta hänet siirrettiin 24. lokakuuta 1921 alkaen 7. komppanian päälliköksi ja edelleen syyskuusta 1927 alkaen I pataljoonan komentajaksi. Reserviupseerikouluun 1. komppanian päälliköksi hänet komennettiin 27. kesäkuuta 1928 ja 1. heinäkuuta 1933 Polkupyöräpataljoona 1:n (myöhemmin Jääkäripataljoona 1) aliupseerikoulun johtajaksi, missä tehtävässä hän oli vuoteen 1937 saakka, jolloin siirtyi koulutusupseeriksi ja oli tehtävässä talvisodan syttymiseen saakka.


title: Ragnar Wahlbeck

text: Talvisodan ja välirauhan aikana Wahlbeck toimi koulutusupseerina Jääkäripataljoona 1:ssä (JP 1) ja myöhemmin JP 1:n komentajana. Talvisodassa hän osallistui taisteluihin Summa–Kollaa–Nietjärvi akselilla. Jatkosotaan hän osallistui edelleen Jääkäripataljoona 1:n (JP 1)komentajana osallistuen taisteluihin Ilomantsissa, Tolvajärvellä, Onkamuksessa, Säämäjärvellä, Mundjärvellä, Kendjärvellä, Kontupohjassa, Karhumäessä ja Tulvojassa. Vuonna 1943 hänet siirrettiin Osasto W:n eli Jalkaväkirykmentti 49:n komentajaksi ja osallistui Lempaalan taisteluun ja kaatui taistelussa Vuosalmella 4. heinäkuuta 1944. Hänet haudattiin Helsingin Hietaniemen hautausmaalle sankarihautaan.


title: Ragnar Wahlbeck

text: Jalkaväen harjoitusohjesääntökomitean jäsenenä Wahlbeck toimi vuonna 1919 ja lähitaistelu- ja käsikranaattiohjesääntökomitean puheenjohtajana vuonna 1926. Reserviupseerikoulun kunnianeuvoston puheenjohtajana hän toimi vuonna 1932 ja 2. Divisioonan kunniatuomioistuimen varajäsenenä vuonna 1934. Polkupyöräpataljoona 1:n kunnianeuvoston varapuheenjohtajana hän toimi vuonna 1934. Hän on laatinut kirjasen Ohjeita lähitaistelua varten, vuodelta 1928.


title: Emre Güngör

text: Fehmi Emre Güngör (s. 1. elokuuta 1984 Istanbul) on turkkilainen jalkapalloilija, joka edustaa kotimaassaan Galatasarayta. Güngör on pelipaikaltaan puolustaja. Moni odottaa hänestä uutta Bulent Korkmazia.


title: Emre Güngör

text: Bakırköysporin kasvatti Güngör aloitti ammattilaisuransa Ankaragücüssa vuonna 2001. Ennen siirtymistään Galatasarayhyn istanbulilainen edusti vielä Türk Telekomsporia. Kaudella 2007/08 Güngör oli voittamassa seuransa kanssa Turkin Superliigan mestaruutta.


title: Emre Güngör

text: Güngör valittiin Turkin joukkueeseen vuoden 2008 EM-kisoihin.


title: Luettelo Suomen tanssilavoista

text: Tämä on epätäydellinen ja päivitettävä luettelo Suomen tanssilavoista.


title: Oscar-gaala 2002

text: Oscar-gaala 2002 oli 74. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2001 parhaille elokuville. Gaala pidettiin 24. maaliskuuta 2002 Kodak-teatterissa Hollywoodissa. Seremonian juontajana toimi näyttelijä Whoopi Goldberg.


title: Oscar-gaala 2002

text: Eniten ehdokkuuksia keräsi Peter Jacksonin "", joka oli ehdolla kolmessatoissa kategoriassa. Se lopulta voitti neljä palkintoa. Myös Ron Howardin ohjaama "Kaunis mieli" voitti neljässä kategoriassa.


title: Oscar-gaala 2002

text: Ensimmäisen kerran palkintogaalan historiassa sekä Parhaan miespääosan että Parhaan naispääosan Oscar-palkinnon voitti afroamerikkalainen näyttelijä (Denzel Washington ja Halle Berry).Pääluokkien ehdokkaat ja voittajat


title: Colin Kazim-Richards

text: Colin Kazim-Richards, tunnetaan myös nimellä Colin Kâzım tai Kâzım Kâzım (s. 26. elokuuta 1986 Leytonstone, Englanti) on turkkilainen jalkapalloilija, joka edustaa Ranskan pääsarjaseura Toulousea. Pelipaikaltaan Kazim on hyökkääjä, mutta pystyy pelaamaan myös laiturina. Sukunimi Kazim-Richards on seurausta viranomaisvirheestä, sillä miehen etunimen oli määrä olla Colin-Kazim ja sukunimen vanhempiensa tapaan Richards.


title: Colin Kazim-Richards

text: Kazim-Richards aloitti uransa Englannissa Buryn joukkueessa. Aluksi juniorijoukkueessa pelannut turkkilainen murtautui edustukseen kaudella 2004-05. 19-vuotiaana hän Kazim-Richards siirtyi Brighton & Hove Albioniin 250 000 punnalla. Kazim-Richards ehti pelata seurassa 43 ottelua ja tehdä 6 liigamaalia ennen kuin siirtyi Sheffield Unitediin elokuussa 2006.


title: Colin Kazim-Richards

text: 15. kesäkuuta 2007 Kazim-Richards siirtyi Turkin liigaan Fenerbahçeen. Kâzım Kâzım teki uransa ensimmäisen mestarien liigan maalinsa, kun hän onnistui puolivälieräottelussa Chelseaa vastaan 2. huhtikuuta 2008.


title: Colin Kazim-Richards

text: Tammikuussa 2010 Kazim-Richards siirtyi kuuden kuukauden lainasopimuksella Ranskan Ligue 1:ssä pelaavaan Toulouseen. Sopimukseen sisältyy osto-optio.


title: Colin Kazim-Richards

text: Kazim-Richards debytoi Turkin maajoukkueessa 5. kesäkuuta 2007 0-0 tasapeliin päättyneessä ottelussa Brasiliaa vastaan. Hänet valittiin myös Turkin joukkueeseen vuoden 2008 EM-kisoihin.


title: Giovanni Battista Morgagni

text: Giovanni Battista Morgagni (25. helmikuuta 1682 Forlì, Italia – 6. joulukuuta 1771) oli italialainen anatomi, ja häntä pidetään nykyaikaisen anatomisen patologian isänä.


title: Giovanni Battista Morgagni

text: Morgagni syntyi hyvinvoivaan joskaan ei ylhäiseen perheeseen. Hän opiskeli Bolognassa filosofiaa ja lääketiedettä ja valmistui kolmen vuoden kuluttua, 1701.


title: Giovanni Battista Morgagni

text: Hän työskenteli yhdessä Marcello Malpighin oppilaan Antonio Maria Valsalva kanssa tämän tehdessä tutkimusta korvan anatomiasta ja sairauksista 1704, ja hänestä tuli tämän jälkeen seuraava "demonstrator anatomicus".


title: Giovanni Battista Morgagni

text: 1706 Morgagni alkoi julkaista sarjaa "Adversaria anatomica", jonka ansiosta hänestä tuli kuuluisuus koko Euroopassa. Noihin aikoihin hän lähti Bolognasta ja sai viran Paduan yliopistosta, jonne hän jäi loppuiäkseen lääketieteen opettajaksi. Hänen maineikkaita oppilaitaan ovat Antonio Scarpa ja Leopoldo Marco Antonio Caldani.


title: Giovanni Battista Morgagni

text: Merkittävimmän työnsä "De Sedibus et causis morborum per anatomem indagatis" hän julkaisi 80-vuotiaana. Teoksen ansiosta tuli anatomisesta patologiasta tiedettä. Hän ymmärsi ensimmäisenä, miten tärkeää on perustaa diagnoosi, ennuste ja hoito anatomisiin havaintoihin, ja hän osoitti myös miten se tehdään.


title: Krouvin lava

text: Krouvin lava on tanssilava Hartolassa. Tanssilava toimii panimoravintola Sahtikrouvin yhteydessä, joka on samalla suomalainen pienpanimo. Krouvi on yksi merkittäviä kaupallisia sahdin valmistajia. Lava on perustettu vuonna 1956.


title: Krouvin lava

text: Lavalla järjestetään tanssi kesäperjantaisin, poikkeuksena juhannusviikko, jolloin tanssi-ilta on lauantai. Tanssilava- ja panimo-ravintolatoiminnan oheen alueella aukeaa vuoden 2009 kesäkuussa Krouvin Camping-alue. Yhdessä tanssipaikan rakennuksista sijaitsee erillinen karaoke-ravintola.


title: Krouvin lava

text: Tanssilava on kokonaisuudessaan lämmintä sisätilaa, ja on kooltaan 580 neliömetriä, minkä lisäksi tähän yhdistettävänä tanssitilana toimii kahdeksankulmion muotoinen rakennuksen osa. Kahdeksankulmion jokaisen sivun pituus on yli seitsemän metriä.


title: Friedrich Daniel von Recklinghausen

text: Friedrich Daniel von Recklinghausen (2. joulukuuta 1833 Gütersloh, Westfalen – 26. elokuuta 1910) oli saksalainen patologi, joka harjoitti lääketiedettä Würzburgissa (1866–1872) ja Strassburgissa (1872–1906). Hänen poikansa oli fysiologi Heinrich von Recklinghausen (1867–1942).


title: Friedrich Daniel von Recklinghausen

text: Recklinghausen loi termin hemokromatoosi ja esitti ensimmäisenä yhteyden hemokromatoosin ja kudoksiin kerääntyneen raudan välillä. Taudin kuvasi ensimmäisenä Armand Trousseau 1865. Recklinghausen julkaisi havaintonsa nimellä "Hämochromatose, Tageblatt der Naturforschenden Versammlung".


title: Nicholas Wald

text: Sir Nicholas John Wald, FRS, on englantilainen professori. Hän johtaa "Wolfson Institute of Preventive Medicine" -insituuttia "Barts and the London, Queen Mary’s School of Medicine and Dentistry" -yliopistossa. Hänen tutkimusalansa on sikiöiden kehityshäiriöiden estäminen ja havaitseminen.


title: Nicholas Wald

text: Uransa aikana Wald on tutkinut muun muassa Downin syndroomaa ja hermostoputken sulkeutumishäiriöitä, kuten spina bifidaa ja anenkefaliaa. Vuonna 1974 hän keksi, että raskaana olevan naisen kohonnut veren alfafetoproteiinin taso on merkki sikiön hermostoputken sulkeutumishäiriöstä, ja että sitä voitaisiin testata verikokeella. Kollegoineen hän löysi vuonna 1988 tavan testata äidin verestä myös sikiön Downin syndrooman. Menetelmää käytetään nykyään laajalti. Hän on myöhemmin kehittänyt lisää Downin syndrooman seulontamenetelmiä.


title: Nicholas Wald

text: Ennaltaehkäisevän lääketieteen alalla professori Wald on tehnyt niin ikään merkittäviä löytöjä. Hän havaitsi vuonna 1991 foolihappovajeen olevan merkittävin yksittäinen syy hermostoputken sulkeutumishäiriöiden kehittymiseen. Löydöksen jälkeen näiden spina bifida ja anenkefalia-raskauksien määrä on merkittävästi vähentynyt maissa, joissa ylimääräistä foolihappoa on ryhdytty lisäämään ravintoon.


title: Nicholas Wald

text: Viime vuosina Wald on kerännyt paljon tunnustusta työstään. Vuonna 2004 hänet valittiin jäseneksi Royal Societyyn, ja kuningatar Elisabet aateloi hänet ritariksi vuonna 2008.


title: Senegalinkaija

text: Senegalinkaija ("Poicephalus senegalus") on afrikankaijojen sukuun kuuluva papukaijalaji.


title: Senegalinkaija

text: Sen levinneisyysaluetta ovat Afrikan lämpimät metsä- ja aroseudut Senegalista Tšadiin. Se on noin 23 cm pitkä. Sukupuolten välillä on vain pieniä ulkoisia eroja: koiraan alaperän höyhenet ovat keltaisia, naaraan keltaisia vihreällä sävytyksellä. Senegalinkaijalla on papukaijoille tyypillinen koukkumainen nokka. Senegalinkaijan väritys on hillityn kirjava: sen pää on harmaa, ruumis ja siivet vihreät. Sillä on keltaoranssi "esiliina", joka on alimmillaan alavatsassa ja sivuilla nousee siipien tasolle. "Essun" väri vaihtelee keltaisesta oranssin kautta lähes punaiseen. Luonnossa senegalinkaija syö pähkinöitä ja hedelmiä.


title: Senegalinkaija

text: Lemmikkinä senegalinkaija ei ole niin yleinen Suomessa kuin muualla maailmassa. Se on kompaktin kokoinen, ja sillä on luonnetta kuin isommalla papukaijalla. Se ei ole paljoa äänessä, mutta silloin kun se ääntelee, ääni on korvia huumaavan korkea. Senegalinkaijat eivät opi kovin helposti puhumaan, ne oppivat helpommin erilaisia vihellyksiä.


title: Senegalinkaija

text: Senegalinkaija voi pesiä häkissä, kuten muutkin "Poicephalus"-lajit. Hautominen kestää noin 28 vuorokautta. Munia on yleensä enintään neljä. Poikasten silmät on kokonaan mustat. Poikaset oppivat lentämään noin yhdeksän viikon ikäisinä.


title: Vüqar Ələkbərov

text: Vüqar Mursal Ələkbərov (s. 5. tammikuuta 1981 Mingəçevir) on azerbaidžanilainen nyrkkeilijä ja olympiamitalisti. Hän voitti pronssia alle 75 kilon sarjasta Sydneyn olympialaisissa 2000. Ateenan olympialaisissa 2004 hän sijoittui alle 91 kilon sarjassa viidenneksi.


title: Antero Raevuori

text: Antero Raevuori (s. 1937) on yleistoimittaja ja urheilu- sekä sotahistoriaan erikoistunut tietokirjailija. Koulutukseltaan hän on filosofian kandidaatti.


title: Antero Raevuori

text: Raevuori aloitti toimittajan uransa vuonna 1958 kirjoittamalla "Hiilimurska"-lehteen artikkelin kuulantyöntäjä Jarmo Kunnaksesta. Tietokirjailijan uransa hän aloitti vuonna 1968 teoksella "Jääkiekkoilumme tähtiä ja tähtihetkiä" (toinen kirjoittaja Jyrki Otila). Päätoimena hänellä oli Leppävaaran yhteiskoulun (Espoo) suomen ja latinan kielen lehtoraatti vuoteen 1978 asti, jolloin hän siirtyi vapaaksi kirjoittajaksi.


title: Antero Raevuori

text: Yli neljän vuosikymmenen aikana Raevuori on mittavan lehtityön lisäksi julkaissut säännöllisesti. Yksittäisten niteiden määrä oli käännökset mukaan lukien vuoden 2013 lopulla yli 40. Pääosin teokset käsittelevät urheiluhistoriaa mutta myös sota- ja lähihistoriaa kuten kolmiosainen "Kotimaamme kuva" (toinen tekijä Outi Pakkanen), "Hyvästi, Viipuri" ja "Hävittäkää Helsinki!". Urheilukirjallisuuden puolella Raevuori on hakeutunut vähän tai ei aikaisemmin juuri ollenkaan käsiteltyjen lajien pariin. Esimerkkejä tästä ovat edellä mainittu "Jääkiekkoilumme tähtiä ja tähtihetkiä", "Ennätysten tie" (painonnosto 1975), "Suuri suomalainen ravikirja" (1982), "Valkoinen sirkus" (alppihiihto 2004) ja "Urheilusanakirja" (2005).


title: Antero Raevuori

text: Erillisiä urheiluaiheisia artikkeleita Raevuorella on mm. teoksissa "Maalinauha" (1963), "Tie Montrealiin" (1976), "Suomi silloin kerran" (1992), "Välähdyksiä Suomen urheilusta" (1998), "Kulkurin taival – Tapio Rautavaara" (2008). Vuosina 2008–2009 hän on ollut kertovana oppaana Helsingin Sanomien juttusarjassa "Vanhat (helsinkiläiset) areenat". Raevuoren toimittamat ja pääosin kirjoittamat kuusiosainen "Huippu-urheilun maailma", viisiosainen "Urheilu 2000" ja "Järviset – legendaarinen suomalainen urheilijaperhe" on valittu Vuoden urheilukirjoiksi. Lisäksi samassa valinnassa ovat saaneet kunniamaininnan "Viimeiset oikeat olympialaiset" ja "Valkoinen sirkus". Hän sai vuonna 2008 Suomen Urheilumuseosäätiöltä tunnustuksen pitkäaikaisesta työstään urheilukirjallisuuden parissa.


title: A Touch of Class

text: A Touch of Class voi tarkoittaa seuraavia:


title: Dorimusiikki

text: Dorimusiikki on musiikkityyli, jota lauletaan/tanssitaan Aasian maissa, lähinnä Nepalissa sekä Intiassa. Naisilla on usein tietynlainen esiintymisasu, ja laulua lauletaan korkealla äänensävyllä. Dorikappaleiden sanoitukset ovat joko hindiksi tai nepalinkielisiä.


title: Dorimusiikki

text: Kun dorimusiikkia on alettu esittää nepalilaisissa ravintoloissa, sitä on alettu säestää urkuharmonilla, joka tuli Nepaliin brittiläisten lähetyssaarnaajien mukana.


title: Mary Wimbush

text: Mary Wimbush (19. maaliskuuta 1924 Kenton, Middlesex – 31. lokakuuta 2005) oli englantilainen näyttelijä, joka tunnetaan muun muassa roolistaan radiokuunnelmassa "The Archers", jossa hän esiintyi vuodesta 1992 lähtien aina kuolemaansa saakka. Hän esitti myös komediasarjassa "Kyllä Jeeves hoitaa" Agatha-tätiä vuosina 1990–1992.


title: Mary Wimbush

text: Wimbushin ura kattoi kuusi vuosikymmenta aina 1940-luvulta 2000-luvulle saakka. Hän näytteli esimerkiksi televisiosarjoissa "Kaikenkarvaiset ystäväni" 1970-luvulla sekä "Midsomerin murhat", "Sydämen asialla" ja "Tohtorit" 2000-luvulla. Hänen viimeinen televisioroolinsa oli sarjassa "Sairaalaelämää" vuonna 2004.


title: Mary Wimbush

text: Wimbush oli naimisissa näyttelijä Howard Marion-Crawfordin kanssa, joka kuoli ennen häntä, ja heillä oli poika.


title: Mary Wimbush

text: Wimbush kuoli lokakuun 31. päivän iltana 2005 BBC Birminghamin studioilla vähän sen jälkeen kun oli esiintynyt "The Archers"-kuunnelman jaksossa.


title: Thamel

text: Thamel on Nepalin Kathmandussa sijaitseva "turistikeskus". Thamel kasvoi pääasiassa kahden hotellin ympärille; Kathmandu Guesthousen sekä Hotel Usten, mutta nykyään Thamelista löytyy runsaasti yöpymiskeskuksia. Paikka myös pursuaa erilaisia shoppailukujia, ravintoloita, illanviettopaikkoja, kirjakauppoja ja kaikenlaisia basaareja. Thamelista on hyvät liikenneyhteydet temppeleille, tosin jalkaisinkin voi myös mennä paikasta toiseen noin puolessa tunnissa.


title: Elizabeth Spriggs

text: Elizabeth Spriggs (18. syyskuuta 1929 – 2. heinäkuuta 2008) oli englantilainen näyttelijä. Suomessa hänen tunnetuin roolinsa oli komediasarjassa "Kyllä Jeeves hoitaa", jossa hänen hahmonsa oli Agatha-täti 4. kaudella vuonna 1993. Lisäksi hän näytteli elokuvassa "Harry Potter ja viisasten kivi", jossa hän esitti Rohkelikon oleskeluhuoneen ovessa olevaa Lihava Leidi -nimistä maalausta.


title: OBD-mittaus

text: OBD-mittauksessa tutkitaan auton toimintaa sen oman ajoneuvotietokoneen tallentamien tietojen pohjalta. 1. tammikuuta 2001 ja sen jälkeen rekisteröidyissä ottomoottorilla varustetuissa henkilö- ja pakettiautoissa OBD-mittaus on säädetty pakolliseksi katsastukseen liittyväksi toimenpiteeksi 1. tammikuuta 2004 alkaen. Mittauksessa selvitetään ajoneuvon ajonaikaiset virhetilanteet. OBD ("On-Board Diagnostics") eli ajoneuvon sisäinen valvontajärjestelmä valvoo auton moottorin ohjausyksikön komentoja ja niiden vasteita.


title: OBD-mittaus

text: Ajoneuvolaki vaatii, että OBD-mittauksen yhteydessä suoritetaan myös pakokaasumittaus korotetulla käyntinopeudella.


title: OBD-mittaus

text: OBD (On-Board Diagnostics) on autotekniikan alalla käytettävä termi, jolla tarkoitetaan ajoneuvon itsediagnostiikka- ja raportointikykyjä. OBD-järjestelmä tarjoaa ajoneuvon omistajalle, huoltajalle tai korjaajalle pääsyn sen oman ajoneuvotietokoneen tallentamiin tietoihin useiden eri osajärjestelmien osalta. Järjestelmän avulla saatavilla olevat diagnostiikkatiedot ovat huomattavasti monipuolistuneet sitten 1980-luvun ensimmäisten autokäyttöön sopivien tietokoneiden markkinoille tulon. Nämä tietokoneet tekivät aikanaan mahdolliseksi OBD-protokollan.


title: OBD-mittaus

text: Ensimmäiset OBD-järjestelmät kykenivät ilmaisemaan vain indikaattorin valon toimimattomuuden tai MIL-signaalin ongelman tultua havaituksi. Vian syytä ei kuitenkaan voitu selvittää. Modernit OBD-toteutukset käyttävät nopeaa digitaalista tiedonsiirtoporttia ja standardoituja DTC-vikakoodeja välittämään yksityiskohtaisia tietoja ajoneuvon toiminnasta. Niiden avulla ajoneuvossa esiintynyt vika voidaan nopeasti paikantaa ja korjata.


title: OBD-mittaus

text: OBD-standardin käyttöliittymiä ovat OBD-I, OBD 1.5, OBD-II, EOBD ja EOBD2.


title: Transnistrian rupla

text: Transnistrian rupla on Transnistrian virallinen rahayksikkö. Koska Transnistriaa ei ole kansainvälisesti tunnustettu itsenäiseksi valtioksi, ei sen rahayksiköllä ole kansainvälisessä rahanvaihdossa käytettävää virallista valuuttatunnusta.


title: Transnistrian rupla

text: Käytössä on setelit 1-500 ruplaa, sekä kolikot 5-50 kopeekkaa. 1 kopeekan kolikko poistettiin käytöstä vuonna 2008. Transnistria laskee liikkeelle runsaasti juhlarahoja. 2000-2007 on laskettu liikkeeseen 104 erilaista kuparinikkeli-, kulta- ja hopearahaa, joissa on kuvattu alueeseen liittyviä historiallisia hahmoja.


title: Urho Kähönen

text: Urho Kähönen (6. heinäkuuta 1910 Terijoki – 3. elokuuta 1984 Helsinki) oli suomalainen agronomi, pääjohtaja, maanviljelijä ja maalaisliittolainen poliitikko. Hän oli kansanedustajana 1951–1966 sekä maatalousministerinä 1958. Kähönen vaikutti erityisesti siirtokarjalaisten edunvalvonnassa ja oli Karjalan liiton puheenjohtaja.


title: Urho Kähönen

text: Kähösen vanhemmat olivat maanviljelijä Antti Kähönen ja Maria (o.s. Koukku). Hän avioitui Hilkka Elina Rummukaisen kanssa 1937. Kähönen kirjoitti ylioppilaaksi vuonna 1929 ja valmistui 1934 maatalous- ja metsätieteiden kandidaatiksi sekä 1935 agronomiksi. Vuosina 1935–1951 hän toimi erilaisissa maatalouteen liittyvissä tehtävissä kuten Karjalan liiton maatalousasiainhoitajana 1945–1951. Hän toimi myös maanviljelijänä Karjalohjalla vuodesta 1947 alkaen.


title: Urho Kähönen

text: Kähönen valittiin eduskuntaan 1951 Turun läänin eteläisestä vaalipiiristä. Hän oli 1954–1956 suuren valiokunnan ja 1958 maatalousvaliokunnan puheenjohtajana sekä jäsenenä puolustusasiainvaliokunnassa, ulkoasiainvaliokunnassa ja pohjoismaiden neuvoston Suomen valtuuskunnassa. Kähönen toimi maatalousministerinä Fagerholmin III hallituksessa 14.11.1958 – 13.1.1959. Presidentin valitsijamiehenä hän oli kahdesti, vuosina 1956 ja 1962. Hän vaikutti myös Karjalohjan kunnanvaltuustossa. Kähönen oli muissa yhteiskunnallisissa tehtävissä eri yhdistyksissä puheenjohtajana tai johtokunnan, hallintoneuvoston tai valtuuskunnan jäsenenä.


title: Urho Kähönen

text: Ministeriyden jälkeen Kähönen nimitettiin asutushallituksen pääjohtajaksi, jona hän toimi vuosina 1959–1970. Sen jälkeen hän toimi vuoteen 1975 asti Maataloustuottajain keskusliiton virkamiehenä.


title: Police (Puola)

text: Police () on kaupunki Länsi-Pommerin voivodikunnassa Puolan luoteisosassa. Kaupungissa on 34 220 asukasta.


title: Delfzijl

text: Delfzijl on kunta Alankomaissa, Groningenin provinssissa. Asukkaita kunnassa on 26 738 (31.12.2008) ja väestötiheys on 201 as./km². Kunnan pinta-ala on 227,48 neliökilometriä, josta vettä on 94,49 km². Kunnan keskustaajama on samanniminen, kuin kuntakin. Delfzijlin pormestari on Emme Groot.


title: Delfzijl

text: Delfzijl sijaitsee Ems-joen suistossa, sen vasemmalla rannalla. Joki muodostaa Alankomaiden ja Saksan välisen rajan.


title: Delfzijl

text: Delfzijlissä sijaitsee muun muassa merisatama ja Aluminium Delfzijl -niminen (osa Corus Groupia) alumiinitehdas, joka vuosittain tuottaa 100 000 tonnia uutta alumiinia. Delfzijlissä on myös esimerkiksi kemian-, sähkö-, elintarvike-, laivanrakennus- ja tekstiiliteollisuutta. Lisäksi kunnasta johtaa Groningeniin kanava, jossa voivat laivat kulkea.


title: Delfzijl

text: Delfzijlin yhteistyökaupunkeja ovat ranskalainen Aubenas, italialainen Cesenatico, saksalainen Schwarzenbek, sveitsiläinen Sierre ja belgialainen Zelzate.


title: Delfzijl

text: Bierum, Biessum, Borgsweer, Delfzijl, Farmsum, Godlinze, Holwierde, Krewerd, Losdorp, Meedhuizen, Spijk, Termunten, Termunterzijl, Uitwierde, Wagenborgen, Weiwerd, Woldendorp.


title: Antoninus Liberalis

text: Antoninus Liberalis () oli toisella vuosisadalla elänyt kreikaksi kirjoittanut mytograafikko. Hänen ainoa säilynyt teoksensa on "Metamorfōseōn Synagōgē" (Μεταμορφώσεων Συναγωγή, ), joka sisältää 41 tarinaa myyttisistä muodonmuutoksista, jotka ovat tapahtuneet jumalien loukkaamisen seurauksena. Teoksessa on ainutlaatuista se, että se on kasattu proosan muotoon runomitan sijaan.


title: Antoninus Liberalis

text: Teos ammentaa lähteensä hellenistisistä teoksista kuten Nikandroksen "Heteroiumenasta" ja Boioksen "Ornithogoniasta". Sama tarusto esiintyy viimeistellymmässä muodossa Ovidiuksen runoelmassa "Muodonmuutoksia", jossa yksittäiset tarinat rinnastuvat toisiinsa pidemmäksi kertomukseksi.


title: Varesen maakunta

text: Varesen maakunta () on yksi Italian maakunnista. Se sijaitsee Lombardian alueella Italian pohjoisosissa rajoittuen Sveitsiin.


title: Varesen maakunta

text: Varesen maakunnan pinta-ala on 1 198 km² ja asukasluku vajaat 900 000. Maakunta muodostuu 139 kunnasta, ja sen pääkaupunki on Varese .


title: Varesen maakunta

text: Varesen maakunnan väekkäimmät kaupungit ovat (31.12.2015):


title: Forewick Holm

text: Forewick Holm tai Forvik on saari Shetlandinsaarilla, Britanniassa. Saaren pinta-ala on yksi hehtaari ja sen asukasluku on yksi. Forewick Holm sijaitsee Papa Stourin saaren ja Sandnessin niemimaan välillä.


title: Forewick Holm

text: 21. kesäkuuta 2008 saaren omistaja ja ainoa asukas, 65-vuotias englantilainen Stuart Hill, julisti saaren itsenäiseksi. Hill yritti vuonna 2001 purjehtia itse tehdyllä veneellä Ison-Britannian ympäri, mutta haaksirikkoutui saarelle. Haaksirikon jälkeen Hillin internetyritys kaatui, jonka jälkeen vaimo myi perheen talon ja muutti ilman Hilliä Ranskaan. Näin Hillillä ei ollut enää syytä palata kotiseudulleen East Angliaan. Hänet tunnetaan seudulla lempinimellä "Captain Calamity" eli "Kapteeni Katastrofina".


title: Forewick Holm

text: Itsenäisyysjulistus perustuu Hillin mukaan lakiin. Shetlandinsaaret ovat hänen mukaansa olleet oikeudellisessa paitsiossa Tanskan kuningas Kristian I:n pantattua ne vuonna 1469 Skotlannin kuninkaalle Jaakko III:lle. Siitä lähtien saaret ovat olleet Skotlannin alaisuudessa. Hill ei tunnusta Isoa-Britanniaa eikä Euroopan unionia. Hänen mukaansa saaren pitäisi olla suoraan Britannian hallitsijan alaisena, kuten Kanaalisaaretkin ovat. Esimerkillään Hill yrittää saada Shetlandinsaaria irti Isosta-Britanniasta. Hänestä saaret olisivat eri asemassa, jos Pohjanmerestä pumpattavasta öljystä tulot menisivät suoraan Shetlandinsaarten pankkiin.


title: Forewick Holm

text: Hill aikoo ennen vuotta 2009 luoda saarelle oman valuutan, postimerkit ja virallisen lipun. Valuutta tulee olemaan nimeltään "guldeni", ja se on sidottu suoraan kultaan. Hill on julistanut saaren myös verovapaaksi. Forvikin kansalaisilta tullaan vuodessa keräämään yksi guldeni (kesäkuussa 2008 noin 73 euroa) valtion pakollisten kulujen kattamista varten.


title: Forewick Holm

text: Kesäkuussa Hill oli rakentamassa saaren ensimmäistä rakennusta. Lisäksi suunnitteilla on lennonjohtotorni.


title: Siniotsa-amatsoni

text:
Siniotsa-amatsoni, vanhalta nimeltään suomuamatsoni ("Amazona aestiva") on amatsonien sukuun kuuluva papukaija.
Sen levinneisyysalue on Bolivia, Brasilia, Paraguay ja pohjois-Argentiina. Se on noin 35cm pitkä ja muistuttaa ulkonäöltään hieman kultaposkiamatsonia ("Amazona amazonica"). Sen voi sekoittaa helposti myös amazonianamatsoniin ("Amazona ochrocephala"), jos siniotsa-amatsonille tyypillistä sinistä väriä on nokan lähellä hyvin vähän. Hyvissä oloissa se voi elää jopa 100-vuotiaaksi.


title: Siniotsa-amatsoni

text: Hautominen kestää suunnilleen 29 vuorokautta. Pesimisen aikana se saattaa olla hyvin aggressiivinen. Poikaset lähtevät pesästä suunnilleen 9 viikon ikäisinä. Emot ruokkivat poikasiaan vielä pitkään niiden poistuttua pesästä. Poikasilla on tummat silmät, ja ne ovat emojaan kömpelömpiä liikkumaan.


title: Siniotsa-amatsoni

text: Lemmikkinä siniotsa-amatsoni on kaiketi yleisin amatsoneista.


title: Kaj Kajander

text: Kaj Kajander () oli suomalainen heraldikko, joka suunnitteli vaakunoita ja mitaleja. Hänen tuotantoonsa kuuluvat myös lukuisat liikemerkit, joita hän teki yrityksille kuten Algol, Ekokem ja Enso-Gutzeit. Hän oli yksi vuonna 1957 perustetun Suomen Heraldisen Seuran perustajajäsenistä.


title: Kaj Kajander

text: Kajander opiskeli aikanaan Helsingin yliopiston matemaattis-luonnontieteellisellä osastolla ja toimi Merihuolto Oy:n markkinointijohtajana.


title: Sevilla Atlético

text: Sevilla Atlético on espanjalaisen jalkapalloseuran Sevilla FC:n reservijoukkue. Se pelaa Espanjan kolmanneksi korkeimmalla sarjatasolla Segunda División B:ssä, jonne se putosi keväällä 2018.


title: Sevilla Atlético

text: Joukkueen tunnuksessa esiintyy Sevillan katedraalin kellotorni Giralda.


title: Sevilla Atlético

text: Sevilla Atléticon juuret ovat seurassa nimeltä Club Deportivo Puerto, josta tuli Sevilla FC:n sisarseura vuonna 1958. Vuonna 1960 nimeksi vaihtui Sevilla Atlético Club ja joukkue aloitti pelit alimmalla kansallisella sarjatasolla Tercera Divisiónissa, jossa se voitti lohkonsa 1960–1961 ja 1961–1962. Jälkimmäisellä kaudella joukkue voitti myös nousukarsinnan ja nousi Segunda Divisióniin, josta se kuitenkin putosi jo yhden kauden jälkeen. 1970-luvulla Sevilla Atlético joutui pelaamaan myös alueellisia sarjoja pudottuaan Tercera Divisiónista. Vuonna 1976 joukkue nousi takaisin Tercera Divisióniin ja siitä edespäin se liikkui Tercera Divisiónin, jossa se voitti lohkonsa viidesti 1980-luvulla, ja Segunda División B:n välillä.


title: Sevilla Atlético

text: 1990-luvulla Espanjan kuninkaallinen jalkapalloliitto tiukensi reservijoukkueita koskevia sääntöjä, minkä seurauksena Sevilla Atlético sulautui emoseuraansa, vaihtoi nimekseen Sevilla B ja alkoi käyttää emoseuran värejä ja tunnusta. Vanha nimi, tunnus ja värit palasivat käyttöön liiton hyväksynnällä vuonna 2006.


title: Sevilla Atlético

text: Vuonna 2000 joukkueen valmentajaksi tuli Sevillan entinen pelaaja Manolo Jiménez, jonka johdolla joukkue nousi yhden kauden jälkeen Tercera Divisiónista Segunda División B:hen. Tulevan kuuden kauden aikana joukkue pääsi neljästi Segunda Divisiónin nousukarsintoihin sijoituttuaan lohkossaan kahdesti ensimmäiseksi ja kahdesti kolmanneksi. Kauden 2006–2007 karsinnoissa Sevilla Atlético voitti Universidad LPGC:n ja Burgosin, ja nousi lopulta toista kertaa historiassaan Segunda Divisióniin. Jiménez siirtyi pian kauden 2007–2008 alettua Sevillan edustusjoukkueen valmentajaksi. Hänet korvannut Fermín Galeote luotsasi Sevilla Atléticon Segunda Divisiónin yhdeksänneksi, joka on sen historian paras saavutus. Toinen kausi Segundassa sujui heikommin, ja joukkueen putoaminen takaisin Segunda B:hen varmistui jo kahdeksan kierrosta ennen sarjan päätöstä. Sevilla Atlético sijoittui lopulta sarjan viimeiseksi voitettuaan kauden aikana vain kaksi ottelua. Kauden loppupuolella valmentajaksi tuli Diego Rodríguez.


title: Sevilla Atlético

text: Historiansa aikana Sevilla Atlético on pelannut kaikkiaan viisi kautta Segunda Divisiónissa, 28 kautta Segunda División B:ssä ja 24 kautta Tercera Divisiónissa.Sevilla Atlético pelaa yleensä kotiottelunsa seuran harjoituskeskuksessa Ciudad Deportiva José Ramón Cisneros Palaciosissa, jonka pääkentän yleisökapasiteetti on 2 500. Cisneros Palacios oli sevillalainen lakimies, joka toimi Sevilla FC:n puheenjohtaja vuosina 1968–1972 ja oli harjoituskeskuksen rakennuttaja. Joukkue pelaa ajoittain myös seuran stadionilla Ramón Sánchez Pizjuánilla, jonka kapasiteetti on 45 500.


title: Darkness Descends

text: Darkness Descends on yhdysvaltalaisen metalliyhtye Dark Angelin julkaisema albumi vuodelta 1986. Albumia pidetään yleisesti ottaen thrash metal -klassikkona sen äärimmäisen nopean ja raskaan tyylin vuoksi.Uusintaversion bonuskappaleet


title: Pirkko Lantto

text: Pirkko Lantto (oik. Renvall, s. 24. huhtikuuta 1926 Oulu – 1. kesäkuuta 2008 Helsinki) oli suomalainen taidemaalari.


title: Pirkko Lantto

text: Lantto opiskeli Suomen Taideakatemian koulussa 1943–1946 ja 1947 Vapaassa taidekoulussa. Hänen opettajiaan olivat Sam Vanni, Sigrid Schauman ja Sulho Sipilä. Hän opiskeli 1949 Ranskassa Académie Julianissa.


title: Pirkko Lantto

text: Lanton vanhemmat olivat insinööri Iivari Lantto ja Irja Lantto, o.s. Hirvonen. Hänen puolisonsa oli vuodesta 1954 kuvanveistäjä Ben Renvall. Heillä oli neljä lasta, joista yksi on taiteilija Seppo Renvall.


title: Dekompressiosukellus

text: Dekompressiosukellus on syvä tai pitkä sukellus jonka aikana sukeltajan kudoksiin kertyy typpeä niin paljon, että sukeltajan on pidettävä nousun aikana yksi tai useampia pakollisia dekompressiopysähdyksiä pintaannousun aikana. Dekompressiopysähdyksen aikana sukeltaja odottaa lasketussa syvyydessä sovitun ajan jonka aikana typpi vähenee kudoksista uloshengitysilman kautta. Pysähdykset tehdään sukeltajantaudin estämiseksi.


title: Dekompressiosukellus

text: Typen kertyminen kehoon tapahtuu eri kudostyypeissä eri nopeudella, esimerkiksi lihaksiin typpi sitoutuu hitaasti ja myös poistuu hitaasti, veressä tämä tapahtuu nopeasti molempiin suuntiin. Typen kertymistä voidaan laskea hengityskaasun typpipitoisuudella joka kerrotaan (syvyydestä riippuvalla) paineella jolloin saadaan typen osapaine Boylen lain mukaan. Sukellustietokone ja sukellustaulukot antavat sukeltajalle sopivan ajan ja syvyyden turvapysähdyksille.


title: Dekompressiosukellus

text: Sukelluksessa käytettävillä seoskaasuilla kuten Nitroksi ja Trimiksi, typen määrää sukelluskaasussa vähennetään ja dekompressiopysähdystä nousun aikana lyhennetään. Vedenalaisissa töissä kuten öljynporauslautoilla, syvyydet ja sukellusajat ovat usein niin pitkiä että sukelluksesta syntyy saturaatiosukellus jossa typpeä ei sitoudu kudoksiin enää enempää.


title: École des Beaux-Arts

text: École Nationale Supérieure des Beaux-arts (ENSB-A) on maineikas ranskalainen taidekoulu Pariisissa. École des Beaux-arts koostuu useista rakennuksista Saint-Germain-des-Près’n keskustassa, Seinen toisella puolella Louvren museota vastapäätä. Taidekoulun perusti 1648 Charles Le Brun nimellä "Académie de peinture et de sculpture". Vuonna 1793 koulun toiminta lakkasi, mutta 1816 nimi muutettiin, kun se yhdistettiin "Académie d'architectureen". Nykyisin koulu on julkinen oppilaitos.


title: Rondell Sheridan

text: Rondell Sheridan (s. 15. elokuuta 1968) on yhdysvaltalainen näyttelijä. Sheridanin tunnetumpia roolisuorituksia ovat esimerkiksi Coryn koukeroiden ja That's So Ravenin Victor Baxter sekä Cousin Skeeter-sarjan Andre. Hänellä on ollut myös monia vierailevia rooleja ja pari muutakin merkittävää roolia.


title: Tuoksu

text: Tuoksu eli haju on hajuaistiin vaikuttava ärsyke. Tuoksun aiheuttaa jokin kemiallinen yhdiste tai useiden yhdisteiden seos, josta haihtuu molekyylejä ilmaan.


title: Tuoksu

text: Tuoksut on yleensä nimetty aiheuttajansa mukaan, mutta tuoksuille ei ole määritelty tieteellisiä ”perustuoksuja”. Tuoksuja voidaan ryhmitellä monin tavoin.


title: Tuoksu

text: Ihminen vastaanottaa tuoksumolekyylit nenän hajuepiteeleissä, joista niiden kemiallinen informaatio kulkeutuu sähköisenä hajuhermoa pitkin aivojen kuorikerroksiin. Ihminen voi tunnistaa yli kymmenen tuhatta tuoksua. Tuoksuja hyödynnetään esimerkiksi hajuvesissä.


title: Tuoksu

text: Tuoksut ja hajut syntyvät karkeasti sanoen viiden alkuaineen muodostamista yhdisteistä: hiilestä, rikistä, hapesta, typestä ja vedystä. Yksittäisistä alkuaineista kloori on varsinaisesti ainoa tuoksuva alkuaine. Tuoksu syntyy ilmassa olevista molekyyleistä, jotka ovat haihtuneet nestemäisestä aineesta eli siirtyneet kaasufaasiin. Pääosa tunnetuista yli 60 miljoonasta yhdisteestä ei haise. On arvioitu että 400 000 yhdisteellä on jonkinlainen tuoksuominaisuus.


title: Tuoksu

text: Tuoksuille ei ole tieteellisesti määritelty samanlaisia ”perustuoksuja”, joihin muut tuoksut perustuisivat, kuten esimerkiksi mauille on määritelty perusmaut. Erään yleisen luokittelun mukaan tällaisia perustuoksuja olisivat kamferinen homepallo, myskinen parfyymi, kukkainen ruusu, piparminttupurukumi, pistävä etikka ja mätä kananmuna. Tuoksuille ei myöskään ole annettu omia nimiä, vaan tuoksut tunnetaan niiden aiheuttajien nimillä.


title: Tuoksu

text: Tuoksut voidaan ryhmitellä monin eri tavoin, kuten: kasvikset, maa, kemialliset, puu, makeiset, mikrobiologiset, kukat, mausteet ja hedelmäiset. Hajuvesien perinteisiä tuoksuperheitä ovat sitrustuoksut, kukkaistuoksut, saniaismaiset tuoksut, "chypre"-tuoksut, itämaiset tuoksut, puun tuoksut ja nahkaiset tuoksut.


title: Tuoksu

text: Tuoksu aiheuttaa hajuaistimuksen, kun hajumolekyyli kiinnittyy nenän sisällä hajuepiteelille. Molekyylin kemiallinen informaatio muuttuu sähköiseksi, ja signaali lähtee etenemään hajuhermoa pitkin. Hajuaistimus kulkee primaariseen hajuaivokuoreen ja sitten aivojen kuorikerroksiin. Molekyylin sisältämä informaatio analysoidaan mantelitumakkeessa ja hippokampuksessa. Ihminen voi arvioiden mukaan tunnistaa yli 10 000 erilaista tuoksua.


title: Tuoksu

text: Tuoksut voivat koostua sadoista eri haihtuvista yhdisteistä, mutta jotkin harvat niistä ovat hallitsevia ja antavat kullekin tuoksulle sen tunnistettavan ominaislaadun. Esimerkiksi mansikan aromi muodostuu 350 yhdisteestä, joista tärkeimmät ovat butanoaatit, heksanoaatit ja metyylifuranoni. Kahvista on tunnistettu yli 800 aromiyhdistettä, joista parikymmentä on erityisen tärkeitä kahvituoksun ominaislaadulle. Kahvin tärkeimpiä tuoksuryhmiä ovat furaanit, pyratsiinit ja pyrrolit, ja yksittäisistä tuoksuyhdisteistä voimakkaimmat ovat damaskenoni, furfuryylitioli, vanilliini ja guaijakoli. Jotkin tuoksuyhdisteet haihtuvat kahvista jo 15 minuutin kuluessa paahdon jälkeen, ja myös kahvia keitettäessä niitä vapautuu runsaasti. Viskissäkin on satoja aromiyhdisteistä, kuten savu ja vanilliini, mutta etanolin korkea pitoisuus vaikeuttaa niiden havaitsemista.


title: Tuoksu

text: Ihminen tuottaa monia tuoksuvia kemiallisia yhdisteitä, ja jokaisella ihmisellä on erilainen ominaistuoksunsa. Jotkin ihmisen tuoksuista ovat miellyttäviä, toiset epämiellyttäviä, ja jotkin vaikuttavat käyttäytymiseen tiedostamattomasti.


title: Tuoksu

text: Suolistokaasua syntyy ruoan sulatuksen yhteydessä bakteeritoiminnon kautta, ja se voi purkautua pahanhajuisena pieruna. Kaasun haju riippuu syödystä ruoasta ja suoliston bakteerikannasta. Röyhtäys ei yleensä ole kovin voimakkaan hajuinen. Suun bakteeritoiminta, useimmiten hampaiden pinnan bakteerikerros, voi aiheuttaa pahanhajuisen hengityksen eli halitoosin. Myös keuhkoista ja mahasta voi nousta pahanhajuista ilmaa, esimerkiksi tunteja aikaisemmin syödyn valkosipulin tai alkoholin tuottamien rikkiyhdisteiden hajua. Jotkin lääkkeet kuten penisilliini voivat aiheuttaa pahanhajuista hengitystä. Jotkin maksasairaudet, keuhkosyövät ja tulehdukset aiheuttavat hengitykseen ammoniakin hajua, ja diabetes asetonin hajua.


title: Tuoksu

text: Hiki on itsessään hajutonta. Runsas hikoilu aiheuttaa kuitenkin epämiellyttävää hajua, kun bakteeritoiminta alkaa ja bakteereista haihtuu pistävän hajuisia yhdisteitä, kuten indolia, 1-dodekanolia ja 3-metyyli-1-butaania. Ruoka-aineista valkosipuli, sipuli ja parsa vaikuttavat voimakkaimmin pahan hienhajun syntymiseen. Murrosiän tai stressin aiheuttama hormonitoiminnan lisääntyminen voi aiheuttaa epämiellyttävää hajua.


title: Tuoksu

text: Feromonit ovat hajuyhdisteitä, joita ihminen ei tietoisesti voi haistaa. Ne vaikuttavat kuitenkin käyttäytymiseen, kuten seksuaalikäyttäytymiseen.


title: Tuoksu

text: Monet ihmiset käyttävät hajusteita kuten hajuvesiä miellyttääkseen itseään tai muita ihmisiä.


title: Torkkelinpuistikko

text: Torkkelinpuistikko () on Torkkelinmäellä Helsingin Kalliossa sijaitseva pieni ja rauhaisa puisto, jossa on myös lasten leikkipaikka. Puiston on suunnitellut Elisabeth Koch. Puisto on hyvä esimerkki 1920-luvun säännöllisestä ja symmetrisestä puistoihanteesta.


title: Torkkelinpuistikko

text: Torkkelinpuistikkoa ympäröi orapihlaja-aidan lisäksi Torkkelinkuja ja sen varrella olevat vanhat kivitalot. Tämä tekee puistosta ympäröivää aluetta rauhaisemman ja eristetymmän.


title: Torkkelinpuistikko

text: Puiston ilmettä kohennettiin kesällä 2002. Puiston vanhat peruselementit ja geometria sekä puut ja leikattu orapihlaja-aita säilytettiin. Suurimmat muutokset näkyvät kasvillisuuden monipuolistumisessa, uusissa kalusteissa sekä puiston näkymien avartumisessa.


title: Torkkelinpuistikko

text: Useina kesäpäivinä Torkkelinpuistikossa, samoin kuin Torkkelinkujan rakennusten toisella puolella sijaitsevassa Pengerpuistossa, on runsaasti auringonpaisteesta ja puiston tarjoamasta rauhasta nauttivia kaupunkilaisia.


title: Lasiharmonikka

text: Lasiharmonikka (italian sanasta "armonia", ) on soitin, jossa on pyöreitä lasisia renkaan muotoisia osia. Ääni syntyy, kun kellomaiset renkaat pyörivät ja niitä sivellään märillä sormilla. Lasiharmonikan ääni on hento. Ääni on dokumentoitu renessanssiajalla: Galileo huomioi ilmiön kuten myös Athanasius Kircher.


title: Lasiharmonikka

text: Lasiharmonikan hauras äänenlaatu johtuu ihmisen tavasta aistia äänialaa. Yli 4000 Hz:n taajuudet erottelevat vasemman ja oikean korvan äänet ja edelleen suuntia ja paikallistaa äänilähteen. Alle 1000 hertsin taajuiset vaihe-erot suuntivat ääntä korviimme tulevissa äänissä. Tärkein lasiharmonikan äänenvärin muodostuminen syntyy 1000–4000 Hz taajuusalueella. Aivot eivät ole täysin varmoja äänilähteen sijainnista eikä siitä, millainen äänilähde äänen on synnyttänyt.


title: Lasiharmonikka

text: Muun muassa Mozart, Hasse, Carl Philipp Emanuel Bach, Beethoven, Donizetti ja Richard Strauss ovat luoneet teoksia lasiharmonikalle. Uudempaa musiikkia sille ovat säveltäneet esimerkiksi Jan Erik Mikalsen, Regis Campo, Etienne Rolin, Philippe Sarde, Damon Albarn, Tom Waits, Michel Redolfi, Cyril Morin, Stefano Giannotti, Guillaume Connesson...


title: Lasiharmonikka

text: Eurooppalaiset monarkit nauttivat lasiharmonikkamusiikista ja jopa Marie Antoinette on ottanut lasiharmonikkatunteja Marianne Daviesin lapsena. Yksi tunnetuimmista lasiharmonikkakappaleista on Tšaikovskin baletin Pähkinänsärkijän kappale "Makeishaltijattaren tanssi". Ensimmäiset nuotit oli kirjoitettu lasiharmonikalle, mutta hän muutti ne vastikään keksitylle celestalle ennen ensi-iltaa vuonna 1892. Säveltäjä Camille Saint-Saëns käytti tätä soitinta kappaleessaan "eläinten karnevaali" (osissa 7 ja 14).


title: Oleg Ivanov (jalkapalloilija, 1986)

text: Oleg Aleksandrovitš Ivanov (, s. 4. elokuuta 1986) on venäläinen jalkapalloilija, pelipaikaltaan keskikenttäpelaaja. Hän on pelannut vuodesta 2012 lähtien Terek Groznyin joukkueessa.


title: Oleg Ivanov (jalkapalloilija, 1986)

text: Ivanov aloitti ammattilaisuransa vuonna 2006 kotimaassaan FC Kuban Krasnodarissa, jossa hän pääsi avaukseen 57 kertaa ja teki maaleja yhdeksän. Jo seuraavana vuonna hän liittyi Krylja Sovetoviin, missä hän pleasi 64 ottelua tehden 6 maalia. Vuonna 2011 hän siirtyi pelaamaan FK Rostoviin. Vuodesta 2012 lähtien hän on pelannut Terek Groznyin joukkueessa.


title: Oleg Ivanov (jalkapalloilija, 1986)

text: Ivanov valittiin Venäjän kokoonpanoon vuoden 2008 EM-kilpailuihin, mutta ei pelannut otteluakaan. Maajoukkue debyyttinsä Ivanov teki vuonna 2015.


title: Agora Center

text: Agora Center oli Jyväskylän yliopiston monitieteinen tutkimusyksikkö, joka toimi vuosina 2002–2017, ja jossa tietoyhteiskunnan sekä ihmislähtöisen tieto- ja viestintäteknologian tutkimus muodostivat kansainvälisestä huippuosaamisesta koostuvan tutkimusympäristön. Jyväsjärven rannalla sijainnut, Agora-rakennuksen sisällä toiminut Agora Center toteutti Agoran toiminta-ajatusta monitieteisine tutkimusprojekteineen. Tutkimusyhteistyötä tehtiin niin tietotekniikan, tietojenkäsittelytieteen, kauppatieteen kuin myös psykologian ja kognitiotieteen alalla.


title: Agora Center

text: Agora Centerissä keskityttiin erityisesti Human Technology -tutkimukseen. Human Technology, ihmislähtöinen (informaatio)teknologia, tarkoittaa (tieto)teknisiä järjestelmiä ja menetelmiä, jotka ottavat huomioon ihmisten tarpeet ja edellytykset sekä toiminnasta aiheutuvat inhimilliset seuraukset. Agora Center toimi kansainvälisesti Human Technology -tutkimuksen eturintamassa.


title: Agora Center

text: Tutkimus- ja kehityshankkeet toteutettiin yhteistyöhankkeina yliopiston eri tieteenalojen, elinkeinoelämän, julkisen sektorin ja muiden toimijoiden kanssa. Agora Centerissä toimivien eri tahojen päämääränä oli kehittää tulevaisuuden yhteiskuntaa ihmislähtöisesti. Ihmislähtöisen monitieteisyyden ohella toiminnan yhteisenä nimittäjänä oli ratkaisujen maailmanlaajuinen sovellettavuus. Agora Centerissä tehtiin paljon kansainvälistä tutkijavaihtoa ja projektiyhteistyötä eri maiden kanssa sekä järjestettiin muun muassa kongresseja ja edistetään alan koulutusta.


title: Agora Center

text: Agora Centerin toimintaa johti eri tieteenaloja ja yhteistyökumppaneita edustava johtokunta ja arvovaltainen kansainvälinen neuvottelukunta (engl. "advisory board").


title: Agora Center

text: Agora Human Technology Center rakennettiin vuonna 2000. Laitoksen tarkoituksena oli tarjota kehykset Human Technology -tutkimukselle. Yliopisto loi informaatioteknologian tiedekunnan yhdistäen tietojenkäsittelytieteen laitoksen, tietotekniikan laitoksen ja tietotekniikan tutkimusinstituutin. Tiedekunnalla oli päärooli Agoran teknologiatutkimuksessa.


title: Agora Center

text: Tarve vastata humanistisen ja yhteiskuntatieteellisen alan ja teknologian yhdistämisen haasteeseen oli osa Agoran toiminta-ajatusta. Laitoksen historian alkuvaiheessa verkosto yhdistettiin Psykologian huippututkimusyksikköön, jotta tietoyhteiskuntaan liittyvää ihmislähtöistä tutkimusta voitaisiin koordinoida. Verkostoitunut toiminta alkoi Psykocenterin muodossa vuonna 2000.


title: Agora Center

text: Suunniteltu monitieteinen tutkimus tarvitsi kuitenkin toimiakseen autonomisen hallinnon. Siksi vuonna 2002 Jyväskylän yliopisto perusti erillislaitoksen, Agora Centerin, joka käsitti myös Psykocenterin. Agora Centerin ensimmäinen toimintakausi oli 1.2.2002–31.7.2005. Huhtikuussa 2004 Agora Centerin elinaikaa pidennettiin vuoteen 2009. Agora Centerin toiminta lakkautettiin rehtori Matti Mannisen organisaatiouudistuksessa 1.1.2017 lukien.


title: Agora Center

text: Agora Centerissä oli laboratorioiksi kutsuttuja monitieteisiä toimintaympäristöjä, joista kukin keskittyi tiettyyn tutkimusalueeseen. Laboratoriot tarjosivat ympäristön monipuolisille tutkimushankkeille.